Find det perfekte par solbriller fra Sunglass Hut - Magasin.dk\nFå de perfekte solbriller med Sunglass Hut\nNu har vi ventet længe nok, og vi kan endelig afsløre, at Sunglass Hut er landet i Magasin. Så hvis du skal ned og finde et par solbriller til sommeren, så kan du vælge mellem alt fra Armani, Dolce & Gabbana, Prada, Ray-Ban og mange flere!\nShop hos Sunglass Hut\nNu kan du endelig købe en del af udvalget hos Sunglass Hut på Magasin.dk, men der er et meget større udvalg, hvis du kommer ind i forretningerne i Aarhus, Lyngby eller på Kgs. Nytorv.\nDet hele startede i Miami, hvor solbrillen må være det vigtigste tilbehør! I 1971 åbnede optikeren Sanford Ziff den første Sunglass Hut i Miamis Dadeland Mall, og nu er de også at finde i Magasin. Sunglass Hut distribuerer de allerstørste mærker inden for solbriller, og hos dem kan du både prøve briller fra Armani, Bvlgari, Dior, Gucci, Prada, Ray-Ban, og vi kunne blive ved! De har alt, hvad man kunne drømme om, og derudover står deres dygtige personale også klar til at hjælpe dig med den helt rigtige pasform, stilart og farve, så du kan finde det helt rigtige par!\nSolbrillemoden kan nemlig pege i mange forskellige retninger hver sæson, men hos Sunglass Hut kan de hjælpe dig med at finde det helt rigtige par, som du vil elske sæson efter sæson. Vi kan nemlig ikke undvære solbriller, da de beskytter vores øjne mod solens stråler, men de er også gode, når vi skal gemme vores tømmermænds ramte øjne af vejen. Lige her kan du få de bedste tips og tricks til, hvordan du finder de perfekte solbriller, og så kan du høre meget mere om de geniale mennesker bag Sunglass Hut.\nDet er altid svært at vælge det helt rigtige par solbriller, men det er der råd for nu. I Magasin kan du nemlig komme ind i Sunglass Hut, der har alle de bedste mærker inden for solbriller. Vi snakker alt fra D&G og Gucci til Armani og Ray-Ban. Men hvad er det egentlig Sunglass Hut er? Vi har spurgt deres General Manager Stefano Melani.\n”Sunglass Hut er din destination inden for solbriller. Vi har de bedste mærker og alt inden for de nyeste trends og eksklusive stilarter. Vi har noget for enhver smag, og vi byder varmt velkommen til alle.” Hvis du altså er på jagt efter sommerens nye par solbriller, så ville vi anbefale dig at gå ind i Sunglass Hut i Magasin, men det skyldes ikke kun det super eksklusive og smarte udvalg af brands. Hos Sunglass Hut har de nemlig det bedste personale, hvor kombinationen af deres viden inden for de mange brands og kollektioner sammen med deres passion og entusiasme for solbriller gør dem til det bedste go-to-place, hvis du skal have nye solbriller. Men hvad kan vi se frem til i Magasin?\n”Hos Sunglass Hut i Magasin kan vi hjælpe dig med at finde solbriller, der er true-to-you. Lige meget om du vil have solbriller til forskellige lejligheder eller kigger efter det par, som skal følge dig hele livet. Det er lige meget, om du vil have solbriller for at se eller for at blive set, så er vi stedet at finde dem, og det kan kunderne i Magasin glæde sig til,” fortæller Stefano Melani.\nHvad byder solbrillemoden på?\nHvis du skal have nye solbriller i år, så skal du nok lave lidt grundig research, da der findes uendeligt mange stilarter, styles og modeller. Det vigtigste er dog, at solbrillerne passer til dig – og det skal de helst gøre i rigtig mange sæsoner fremover. Men der er nogle par, som du simpelthen ikke kan undvære.\n”Hvis jeg skal udvælge et par, man ikke kan undvære, så vil jeg sige, at alle burde eje et par Ray-Ban solbriller. Jeg ville nok særligt anbefale, at du går efter de klassiske og cool Wayfarer eller Club Master, da de virkelig passer perfekt til alle typer. Hvis du dog gerne vil have den klassiske form, men med et twist, så vil jeg foreslå nogle metalliske briller med den sekskantede form,” fortæller General Manager Stefano Melani fra Sunglass Hut.\nNår det gælder solbriller, så er det dog svært at komme uden om årets tendenser.\n”Lige nu er logoet virkelig blevet hot. Denne sommer kan du derfor roligt gå logomania, hvor du skal vise alle, hvad du har på. Lige fra Prada til Dolce & Gabbana,” fortæller Stefano Melani. Det kan dog være svært at finde det perfekte par solbriller. Der er så mange forskellige former, farver og stilarter, men når du finder det, så er det også hele umagen værd.\n”Solbriller hjælper dig med at udtrykke, hvem du virkelig er. De giver dig mulighed for at vise, hvad du står for, og derfor er det meget mere end et accessori,” understreger Stefano Melani.\n3 tips til at finde dit perfekte par\n1. Det kan være svært at finde det helt perfekte par selv, og derfor må vi slå et slag for, at du prøver at gå ind til det dygtige personale hos Sunglass Hut. Her kan du få kompetent vejledning helt gratis, så du kan finde det par, der passer dig.\n2. Du skal gøre dig klart, hvad du vil bruge dem til. Går du efter det fashionable look eller er det forbeholdt funktionalitet? Du kan jo bruge dem til alt fra solrige festivaller til cool skiture eller familieferier.\n3. Du skal elske det par, du køber. Derfor skal du også tage dig god tid og prøve mange forskellige par, før du beslutter dig. Hos Sunglass Hut kan du komme ind så mange gange du vil, så hjælper de dig med prøvning, vejledning og fitting.\nSolen er begyndt at skinne, og hvis du vil ind og finde dit nye par solbriller og have kyndig vejledning fra det søde personale i Sunglass Hut, så kom ind i Magasin på Kgs. Nytorv, i Lyngby eller i Aarhus, hvor de lige har åbnet en lækker afdeling!


tulipaner og tomater: april 2012\nFor et år siden var England på den anden ende, thi der var prinsebryllup for alle pengene.\nVi har aldrig lagt skjul på, at Tulipaner og tomater har en udpræget anglofil tand, så vi ønsker Will og Kate tillykke med det første år som ægtefolk med en håndfuld british-ish billeder fra Tulipaner og tomaters arkiv.\nMarketingsassistenten rejser UK tyndt i disse dage og har i Manchester lufthavn set en meget spektakulær kagedåse til minde om Lissy kommende Diamond Jubilee. Hvis den stadig er der, når hun skal retur til Billund, så har hun lovet at føre den sikkert hjem til samlingen.\nUha, som den vil gøre sig sammen med bakken fra kroningen og dåsen fra Will og Kates bryllup ;-)\nIndsendt af Hanne ... kl. 30.4.12 0 kommentarer\nEtiketter: Anglofili, Blå, Broderi, dåse, Genbrug, Retro, Rød\nLene Skau Butik i Odder mangler tasker, det samme gør hjemmesiden og skisme om der ikke også skal friske tasker med til Åbent hus-arrangementet.\nDerfor har jeg været travlt beskæftiget i skulderrems-afdelingen i dag og når jeg nu var i gang så blev der fyldt rigeligt op.\nInden længe skal der fyldes op i råvare-afdelingen for skulderremme, men den tid den sorg. Først skal skulderremmene monteres i de nye tasker, og det er det nu en gang det sjoveste\nIndsendt af Hanne ... kl. 25.4.12 3 kommentarer\nEtiketter: Mig, Sort, Syning, Taske\nInden vi havde gang i vinder-trækningen i vores konkurrence, pakkede fødselsdagsdrengen gaver op.\nSelv mosterens lidet opfindsomme camouflage-indpakning kunne ikke skjule faconen på Antons højt-ønskede puf, og alligevel gættede han ikke, hvad der var inden i.\nTil gengæld var smilet bredt, da han fik viklet kassen ud af papiret...\n... og der måtte bare tages et buddy-billede på kassen af Anton og Sigurd, sammen med Sigurds fine gave, som jo bare passede PERFEKT til Barcelona-kassen.\nForbavser det nogen, hvis jeg fortæller, at de to drenge bare er så gode sammen og bruger det mest af tiden med en fodbold i fødderne eller med at lave MTB-stunts på deres cykler?\nStramaj-Messi blev det ikke til denne gang, men onkelens hjemmefabrikerede Messi-bog, lavet til en dreng der er i fuld gang med at knække læsekoden, gjorde lykke.\nLur mig om ikke ønsket om en brodederet Messi bliver genfremsat til jul, med mindre hjælpedrengen får en ny helt, og det er der ikke meget, der tyder på!\nIndsendt af Hanne ... kl. 24.4.12 2 kommentarer\nEtiketter: Blå, Børn, Glæde, Gul, Møbler, Rød, Stramaj\nSøndag morgen oprandt og iført morgenhår og godt humør gik chefen i gang med at tælle svar op og tjekke dem.\nLister blev printet ud og der blev tjekket og dobbelttjekket i alle ender og kanter.\nNogle timer senere lå alle rigtige svar - og der var mange - i en skål og spændingen var på sit højeste.\nFødselaren Anton, bedstevennen Sigurd og chefen selv udgjorde det magtfulde triumvirat, mens resten af fødselsdagsselskabet så til med tilbageholdt åndedræt.\nAnton trak vinderen af førstepræmien og den gik til Figarine. Tillykke med det, jeg glæder mig til at se, hvilken taske du vælger :-)\nLørdag luftede jeg muligheden for, at vi ville udlodde en tillægs-gevinst og den fik Sigurd lov til at trække.\nVinderen blev Laura, som nu kan vælge lige den pose af de 10 konkurrence-poser, som hun allerhelst vil have.\n... sidst men ikke mindst, så kommer de rigtige svar her:\nSchweiz - the cuckoo-clock, som sgat af Orson Welles i Den tredje mand, Rusland, Japan, Italien, Cuba - og jo det er lidt svært at se, men det ER cigarer.\nSpanien - det er Picasso i sin stribede bluse, som står foran et maleri, England, Skotland, Tyskland - pandekagehuset fra Hans og Grete og dermed Brødrene Grimm, Frankrig.\nTusind tak for alle jeres svar - det har været en fornøjelse og vi gør det helt sikkert igen.\nIndsendt af Hanne ... kl. 23.4.12 9 kommentarer\nEtiketter: Børn, Glæde, Mig\n... men der er er stadig et par timer, til vi lukker for vores 10-posers-turnering, så du kan sagtens nå at være med endnu.\nI morgen tidlig læser chefen alle svar igennem og senere på dagen, når hjælpedrengen og hans bedste kammerat Sigurd har ageret lykkens guder, afslører vi vinderen.\nHvem ved, måske smider vi en lille tillægsgevinst oven i hatten!\nIndsendt af Hanne ... kl. 21.4.12 0 kommentarer\nEtiketter: Broderier, Genbrug, Mig\nHanne har fået sig det dejligste alfabet og jeg fik lov at lege med det for noget tid siden.\nDet er stærkt vanedannende og bogstaverne har dejligt markerede kanter, så med lidt øvelse kommer teksten til at stå knivskarpt.\n... og kan vi så snart få noget ordentlig sommervejr, så kaffedugene og æblekagen kan komme ud i det fri!\nIndsendt af Hanne ... kl. 19.4.12 4 kommentarer\nEtiketter: Duge, Glæde, Grøn, Mig\nHVORFOR - har nogen dog maltrakteret dette bukseben med en takkesaks?\nStoffet er så fint og noget af det mest 70´er-brølende jeg har i min samling, og så minder det afsindigt meget om mine yndlingsbukser, så jeg var 10-11 år gammel.\nMan må nøjes, må man og være tilfreds med, at smulerne trods alt endte i en genbrugsbutik og så må jeg bare rationalisere dette fantastiske stykke stof. Det bliver dælme svært!\nSproghjørnets svar var ikke epokegørende.\nDe fortalte, at det grundlæggende drejer sig om, hvorvidt ordet figurerede som et navneord/genstandsled eller tillægsord/omsagnsled til grundled, og det vidste jeg jo sådan set godt. Det der sker er, at navneordene i nogle tilfælde bliver opfattet som et tillægsord og så får vi fx at VÆRE Asperger, men hvornår den ændring finder sted og hvorfor, er der ingen forklaring på!\n... og så må jeg da lige sige HOLD dog op, hvor har vi fået mange svar i vores lille konkurrence.\nAllerede nu kan jeg se, at hjælpedrengen skal i ilden på søndag, for der er flere deltagere der har gættet rigtigt.\nIndsendt af Hanne ... kl. 18.4.12 2 kommentarer\nEtiketter: Genbrug, Grafik, Gul, Mig, Retro, Rød, Stof\nFor et stykke tid siden havde jeg et indlæg om det underlige i, at man HAR kræft, mens man ER spastiker, og i kølvandet på det indlæg skrev jeg til Sproghjørnet for at høre, om de vidste hvorfor.\nFor et øjeblik siden fik jeg så deres nyhedsbrev, hvor de skriver at de i deres udsendelse i uge 16 kommer med et svar.\nJeg vil omgående stille ind på de danske stationer og vente spændt på at høre, hvad forklaringen er.\nIndsendt af Hanne ... kl. 16.4.12 3 kommentarer\nMarketingsassitenten var så letsindig at give sig til at rydde op i et sværttilgængeligt loftsrum mellem jul og nytår.\nDen kontante afregning blev et hold i ryggen af den onde slags og derfor lå hun nytårsmorgen henslængt i sofaen, alt imens den traditionsrige 4-bakke-turnering løb over skærmen.\nDer gik ikke længe, inden jeg havde hende i røret: "NU ved jeg, hvad der skal være Tulipaner og tomaters næste konkurrence. Vi skal da have en 10-posers-turnering, eller en Gæt-hvilket-land-motivet-på-posen-stammer-fra-konkurrence"\n... og så gik vi i gang med at lede efter broderier der kunne associeres til et land - og det var ikke helt let.\nVi medgiver gerne, at ikke alle motiver ligger lige til højrebenet, men alle skal have en passende udfordring uanset antallet af udenlandsrejser eller viden om broderiverdenens mangfoldighed.\nHjælpedrengen har været forsøgskanin og han kunne gætte 4 af motiverne, så deet :-)\nHvis du har lyst til at gætte med, skal du enten lægge et svar her på bloggen eller sende en mail via vores hjemmeside, og fortælle, hvilke lande du mener er repræsenteret på de 10 poser.\nVi skal have dit svar senest d.21.4.\nPræmien skal selvfølgelig stå i et rimeligt forhold til udfordringen, så denne gang sætter vi en taske efter eget valg fra Tulipaner og tomater på højkant.\nHvis flere har det rigtige svar, så trækker vi lod på hjælpedrengens fødselsdag d. 22.4. og med selvsamme hjælpedreng, som lykkens pamjulefis.\nVi glæder os og håber du har lyst til at lege med.\nIndsendt af Hanne ... kl. 15.4.12 53 kommentarer\nEtiketter: Broderier, Farver, Genbrug, konkurrence, Mig\nI søndags var der Loppemarked i Mølleparken for første gang i år og jeg var på pletten.\nDer var ikke meget der fristede mig, udover en bod med sirligt indpakkede knapper. Jeg tog for mig af retterne og gik efter megen diskuteren med mig selv hjem med ni poser smukke retro-knapper.\nSælgerne fortalte, at hun havde købt restlageret fra en nedlagt knappefabrik i København - og at dagens udvalg var de sidste rester.\nGodt jeg kom forbi i tide :-)\nIndsendt af Hanne ... kl. 14.4.12 7 kommentarer\nEtiketter: Glæde, Gul, Loppemarkedsfund, Retro, Rød, Syning\n... hvor mødre broderede blomsterkranse på små, hvide sommertørklæder til deres døtre.\nUndervejs i den berømmelige broderi-sorterings-seance dukkede det tørklæde op, som min mor broderede til mig og som både min søster og jeg har brugt.\nEfter lidt sukken, grinen og kan-du-huske blev vi enige om at tjekke vores indscannede lysbilledskat for foto-dokumentation.\n... og her er chefen så til Sønderborg ringridning ca.1964 på vej rundt i karrussellen iført det berømmelige tørklæde og hjemmestrikket, fornuftig sweater.\nJeg medgiver gerne, at det ikke er så nemt at identificere de broderede kranse, men med lidt god vilje kan man godt få øje på den ene.\nTørklædet er i øvrigt med håndsyede kanter og hele baduljen, og så er det lavet af en af min fars aflagte hvide skjorter!\nKom ikke og sig, at genbrug er nyt, vel :-)\nIndsendt af Hanne ... kl. 13.4.12 6 kommentarer\nEtiketter: Broderi, Genbrug, Mig, Minder\nEgentlig har jeg prøvet det mange gange før, men alligevel overraskes jeg over, hvor mange forberedelser der skal til, før Tulipaner og tomater er klar til at rykke ud af vinterhiet og stille op på sæsonens første udendørs-salg.\nDerfor sorterer, klipper, organiserer og ikke mindst syr jeg på livet løs, og jeg tror at både zebra og topmejser kommer med til Gug.\nHvad de kommer til at muntre sig på er endnu uvist, men det løser sig.\nIndsendt af Hanne ... kl. 11.4.12 4 kommentarer\nEtiketter: Broderi, Genbrug, Glæde, Grøn\nIndsendt af Hanne ... kl. 7.4.12 7 kommentarer\n... af mit strygebrædt ligger et nystrøget viskestykke af den slags, der ikke laves mere.\nDet har tilhørt min svigermor og det er fra Georg Jensen, hvor man en gang kunne få vævet sit navn ind i både håndklæder og viskestykker.\nJeg vil tro, det har sine 50 år på bagen, og bortset fra et lille hul i den ene side, så er det så godt som nyt.\nDerfor stryger jeg det med nænsomt jern, og skifter ophænget ud, når det er slidt, så Fru Rasmussens viskestykke kan klare sig lidt endnu.\nIndsendt af Hanne ... kl. 6.4.12 6 kommentarer\nEtiketter: Glæde, Mig, Retro, Rød\nKenneth er blevet ekstern udstiller på Uldfestivalen til maj og holder i den anledning Åbent hus.\nHan spurgte Tulipaner og tomater, om vi vil være det ekstra pift på gårdspladsen denne dejlige forårsweek-end i maj - og det skal jeg da lige love for, at vi vil.\nDerfor starter vi udendørs-sæsonen i Gug d.12. og 13. maj, så du ud over at se, mærke og købe alle Kenneths vidunderlige garner også kan aflægge Tulipaner og tomater et besøg.\nVejrguderne er som sædvanlig adviseret og hvis vi kan få ørenlyd, så får vi et fantastisk forårsvejr.\nHvis du har du lyst til at reklamere for Garnudsalgs Åbent Hus, så er du velkommen til at bruge banneret.\nIndsendt af Hanne ... kl. 2.4.12 4 kommentarer\nEtiketter: Forår, Garn, Glæde


Fanø Ugeblad - Godt nyt i kampen mod parffinforurening\nGodt nyt i kampen mod paraffinforurening\nPubliseret af Dorte Hembo - 28-11-2018 11:59:00\nOver 30 paraffinforureninger har ramt strande i 10 danske kystkommuner, bl.a. på Fanø, mellem 2012 og 2018. Oprydningsarbejdet alene frem til 2016 har kostet ca. 7.4 million kr. Kommunernes Internationale Miljøorganisation (KI-MO) har fået sagen på den internationale dagsorden, og lovgivningen strammes nu.\nDen Internationale Søfartsorganisation (IMO) har godkendt et udkast til lovændringer, som skærper kravene for spildevand indeholdende paraffin, der stammer fra skibe. Enhver paraffin-rest, der efterlades i et skibs tank og rør efter lasten, skal skylles ud, og spildevandet udledes til modtagelsesfaciliteter i land, når loven træder i kraft. Kommunernes Internationale Miljøor-ganisation (KIMO) har sikret at sagen blev rejst i IMO, og med vedvarende lobbying er det lykkedes organisationen at få loven ændret.\nGule klumper af paraffin, som skyller op på strande er et vedvarende problem for kommuner, især langs den jydske vestkyst. Kystkommuner i lande, der grænser op til Nordsøen og Østersøen, bliver ofte ramt. Paraffinforurening har konsekvenser for miljøet og dyrelivet, samt omkostninger forbundet med oprydningsarbejdet.\nKIMO anerkender de kommende lovændringer i håb om, at de vil hjælpe med at stoppe de gentagne paraffinforureninger, vi har oplevet. Organisationen opfordrer IMO til at gøre endnu mere for at løse problemerne forårsaget af paraffinforurening. Dermed vil man også kunne bidrage til at realisere FN's verdensmål for et bæredygtigt havmiljø. KIMO arbejder for at paraffin og andre flydende stoffer anføres på listen over stoffer, der forbydes fra udledning til havmiljøet i alle havområder.


Meddelelse om cookies – Officiel hjemmeside for Chambres d'hotes La Maison Bleue | Bed & Breakfast-steder i Souvans\nDenne meddelelse om cookies gælder for www.chambreslamaisonbleue.com der er ejet og administreres af Chambres d'hotes La Maison Bleue. Den beskriver hvordan vi anvender personlige oplysninger indsamlet af cookies og andre funktioner, herunder pixels (fremover betegnet "cookies") på vores website, www.chambreslamaisonbleue.com (fremover betegnet "websitet").\nHvis du ikke ønsker at cookies bliver anvendt som beskrevet her, og du ikke har mulighed for at blokere cookies direkte (f.eks. i indstillingerne for din browser), bedes du kontakte lamaisonbleuejura@orange.fr .\nHvis du har spørgsmål eller bekymringer angående vores håndtering af dine personlige oplysninger eller du ønsker at udøve nogen af dine rettigheder i forbindelse med denne meddelelse, er du velkommen til at kontakte os via lamaisonbleuejura@orange.fr . Du kan også rette spørgsmål og klager til din lokale datatilsynsmyndighed.


GDPR for bogholdere: Derfor må du ikke få lønoplysninger på mail\nGDPR og lønbehandling for bogholdere\n4. jun 2020 | 3 min læsetid\nTimeLog er skræddersyet til konsulent- og rådgivningsvirksomheder, der søger en let tilgængelig, integreret standardløsning med avancerede features til at styre og automatisere de arbejdsgange, der omdanner dine konsulenters ekspertise til højest mulig profit.\nEr du bogholder og får du stadig lønoplysninger på mail? Så lever du ikke op til GDPR. Vi opdaterer dig lynhurtigt på hvad problemet er, og hvad du kan gøre i stedet.\nHvad er problemet med at modtage personoplysninger på mail – helt kort?\nFør 25. maj 2018 – da de nye GDPR-regler trådte i kraft – var det almindeligt for bogholdere at modtage oplysninger til at lave bogføring, lønbehandling og timeregistreringer fra deres kunder på mail.\nMen medmindre I nu krypterer jeres mails, samt nemt kan søge bestemte personer frem, går den ikke længere.\nDet skyldes, at de oplysninger, der deles i forbindelse med løn, er personoplysninger og ifølge GDPR har vi alle retten til at blive beskyttet og slettet.\nMå jeg håndtere personoplysninger i mails?\nFør de nye GDPR regler trådte i kraft, kunne du uden problemer som bogholder modtage personoplysninger via mail.\nI dag er det kun gangbart at modtage mails med personoplysninger, hvis de er krypterede, og du nemt kan fremsøge bestemte personer.\nBliv opdateret på GDPR nu\nEr indbakken stadig ved at sprække med personoplysninger?\nSelv med de bedste intentioner er der stadig mange bogholdere, der kæmper med at få bugt med at få tilsendt personoplysninger på e-mail.\nOfte er udfordringen, at kunder og kolleger ikke tænker på GDPR, når de sender timesedler og lignende i e-mails. Hvis du oplever, at det er en udfordring at få GDPR til fungere i praksis, så fortvivl ikke: Ved at ruske op i et par gamle rutiner garanterer vi, at du kommer sikkert ud på den anden side – og måske med en endnu mere velsmurt forretning som resultatet.\nOplever du, det er en udfordring at få GDPR til fungere i praksis? Fortvivl ikke: Vi garanterer vi, at du kommer sikkert ud på den anden side ved at ruske op i et par gamle rutiner.\nUd med e-mail og ad hoc – ind med systemer og processer\nHvis du tænker, at du hellere må starte med at finde en måde at kryptere jeres mails på, så klap lige hesten. For måske er GDPR et godt tidspunkt til lidt forårsrengøring og simpelthen skifte hele jeres e-mailpraksis ud med en simplere løsning, der er GDPR-sikret fra starten.\nUdfordringen med e-mails til håndtering af personoplysninger i din bogføring:\nKræver meget administration\nIndebærer en risiko for læk af oplysninger\nHvis du skal slette data om en bestemt person, kan de data være svære at søge frem\nDu er ikke sikker på at modtage de oplysninger, du skal bruge i et ensartet format eller med brug af de samme termer. Igen koster det administrative timer\nSå måske er GDPR en oplagt anledning til at rykke fra mail til system og fra ad hoc til processer? På den måde kan du bruge mindre tid på administration og oprydning og mere på rådgivning og kerneopgaver.\nBrug mindre tid på administration og oprydning - og mere på rådgivning og kerneopgaver - ved at bruge GDPR som anledning til at rykke fra ad hoc til proces.\nFra oprydning og administration til fokus på bogholderiets kerneopgaver\nI stedet for at modtage lønoplysninger via mail, så kig efter et GDPR-sikkert system, hvor du har adgang til medarbejdernes timeregistreringer, kørsel, fravær eller flex, udlæg med mere. Og allerhelst ét der kan integrere med dit lønsystem.\nNår dine kunder bruger et tidsregistreringssystem, har du adgang til de nødvendige oplysninger præcis, når du skal bruge dem. Du skal hverken spilde tid på at minde kunderne om at sende dig noget, opsætte diverse systemer eller holde styr på Excel-ark.\nOg når tidsregistreringen integrerer til lønsystemet, har du ikke længere GDPR-usikkert data liggende rundt omkring i indbakken. Derimod er alle data i sikrede systemer og kan let administreres.\nMere tid til rådgivning og kundeservice\nAlene det at komme ud af mail-limbo vil frigive mere tid til dine kerneopgaver og rådgivning af kunderne.\nVil du have en endnu større stjerne hos dine kunder, kan du også hjælpe dem i forhold til valg af tidsregistreringssystem, hvis de ikke allerede har ét. Dermed kan I sammen få styr på hele processen fra registrering af timer til din bogføring – og du og dine kunder er GDPR safe.\nDet digitale bogholderi Einfach giver nye kunder bedre prisestimater og rådgivning med TimeLog.\nLæs casen: Einfach får bedre faktureringsgrundlag med tidsregistrering\nHar du mange kunder, der bruger samme tidsregistreringssystem, vil du opleve synergi og spare endnu mere tid. Den tid, du sparer på administrationen af personoplysninger og forskellige formater i din indbakke, kan du bruge på dine kerneopgaver eller på at høste nye potentielle kunder!\n10 spørgsmål om GDPR og IT-sikkerhed din leverandør skal kunne svare på\n4 grunde til at vælge en leverandør med en ISAE 3000 GDPR-erklæring\nKan du anvende to regnskabskriterier i samme virksomhed?\nKan du blande faktureringskriteriet og produktionskriteriet ? Ja, i konsulenthuse giver det [...]\n4 måder at fakturere dine konsulentydelser på\nAt have godt styr på cash flowet er afgørende for din virksomheds succes. Få overblik over 4 [...]


Ny torn i finansieringen af Arne-pensionen | Formuepleje\nDet var godt, at partierne bag Arne-pensionen droppede planerne om at hæve beskatningen af aktieindkomsten. Men den gode nyhed blev afløst af en dårlig, fordi de planlagte forhøjelser af indskud på aktiesparekontoen ikke bliver til noget.\nDet er på plads med en tak til regeringen og forligspartierne bag den såkaldte Arne-pension for i 11. time at droppe planerne om at hæve beskatningen på aktieindkomst fra 42 til 45 procent. Det havde været et klart skridt i den gale retning, særligt når Skatteministeriet for nylig fremlagde beregninger, der viser, at samfundskagen og beskæftigelsen forbedres, hvis man i stedet satte aktieskatten ned.\nHer slutter rosen altså så også for denne omgang, og jeg må sige ”om igen” til et andet punkt, som desværre i sidste øjeblik kom med i finansieringsplanen for Arne-pensionen.\nIndskud på aktiesparekonto bliver ikke forhøjet\nEn del af prisen for at undgå stigningen i aktieskatten er nemlig høj og kommer i form af en aflysning af de planlagte forhøjelser for indskuddet på aktiesparekontoen. Det er endnu et ærgerligt eksempel på, at noget ændres nærmest, før det er nået ud til alle dem, der kunne have glæde af at benytte ordningen.\nOpfordringen herfra er derfor, at beslutningstagerne genovervejer beslutningen og igen sætter gang i planerne om at forhøje loftet for indskud på aktiesparekontoen, så vi i 2022 har et loft på 200.000 kroner, som det lå i kortene. Det er en god mulighed for, at folk får sat deres opsparede midler i arbejde frem for at lade dem stå i banken til ingen eller ligefrem negativ rente i banken.\nIndlægget er også bragt på Finans.dk den 16. oktober 2020


Tilskud af vitaminer og mineraler – Strandbergs fugle\nDet er vigtigt at give fuglene et godt og varieret foder, jo bredere din foderplan er, des mindre er der brug for tilskud af vitaminer og mineraler. Der er forhåbentlig ikke mange fugleholdere, der udelukkende fodrer deres pipfugle med en tør frøblanding – det vil svare til, at du skulle leve af tør havregryn hele livet.\nOphavsret: Gérard JAWORSKI, frigivet under Pixabay License\nI naturen er der ingen fugle, der kun lever af et enkelt foderemne, de spiser varieret alt efter årstiden, og om det er op til ynglesæsonen, eller om der skal fodres unger. Menuen kan fx bestå af bær, græsfrø, hirse, bladknopper, nektar, frugt, grønt, bladlus, myrepupper og insekter, hvor de automatisk spiser mere proteinholdig føde i yngletiden, og når der skal fodres unger. I naturen er der ikke nogen, der kommer og giver dem et tilskud af vitaminer og mineraler, og alligevel lever og yngler de helt fint.\nHvis man sætter sig lidt ind i, hvad de spiser i naturen, kan man bedre lave en foderplan. Vi kan naturligvis ikke give vores fugle helt det samme, som de spiser i naturen, men vi kan kopiere det så godt som muligt. Nu skal det ikke forstås sådan, at jeg er modstander af at give vitaminer og mineraler, men der er bare ikke nogen grund til at give tilskuddene bare for at give dem. Der dør sikkert flere fugle i fuglehold af vitaminforgiftning end der dør af vitaminmangel.\nDe forskellige vitaminer og mineraler har forskellig virkning, og nogle vitaminer kan ikke optages, hvis et andet vitamin eller mineral ikke er til stede. Det gælder fx D-vitaminer, der øger optagelsen af kalk. Der skal også være vand og fedt til stede i kroppen, for at de forskellige vitaminer og mineraler kan optages.\nMan kan opdele vitaminer i 3 grupper: de vandopløselige, de fedtopløselige, og dem som fuglen selv danner. De vandopløselige vitaminer er fx B- og C-vitamin, her ryger overskydende vitaminer, som kroppen ikke skal bruge, ud med klatten, så her er overdosering ikke et problem. De fedtopløselige vitaminer kan derimod ophobes i kroppen, hvor de kan føre til lever- og nyreskader, det gælder fx A-, D-, E- og K-vitaminer, så her skal du være mere opmærksom på, at de ikke får for meget.\nFugle, som har mulighed for at tage et solbad, især om sommeren, udvikler selv D-vitamin, ellers kan du brug en UV-lampe, men pas på ikke at overdrive brugen af lampen, og undlad at bruge en lampe, hvis du samtidig giver D-vitamin i fodertilskud. Fuglene kan også selv danne K-vitamin.\nHvis du ikke giver dine fugle alsidig foder, eller hvis du vil give dem lidt ekstra op til yngletiden eller i fældningstiden, hvor de skal danne nye fjer, så kan du fx give dem nedenstående produkter. Vær opmærksom på ikke at give flere af produkterne samtidig, det er enten eller. Du kan eventuelt skifte mellem de forskellige produkter efter behov, fx i forbindelse med yngletid. Kalktilskud skal de dog hele tiden have.\nVi-spu-min er nok det mest udbredte fodertilskud til fugle. På produktet står der, at det er til høns og duer, men det kan bruges til alle fugle. Vi-spu-min indeholder en lang række forskellige vitaminer og mineraler, heriblandt kalk.\nDen anbefalede dosering er 1 teske pr. kg foder en gang om ugen, hvis fuglene er på almindelige foderblandinger, og du ikke giver dem ekstra vitaminer og mineraler på anden vis. Du kan også give Vi-spu-min op til ynglesæsonen, hvor hunnen har brug for ekstra kalk til æggene, og når der er unger, der har brug for ekstra kalk til opbygning af deres skelet.\nGiver du i forvejen dine fugle masser af vitaminer og mineraler, kan du bruge Vi-spu-min som kosttilskud i 2 til 3 uger, hvis du oplever dårlig æggekvalitet eller et generelt dårligt velvære hos fuglene. Kort sagt, hvis fuglene hænger lidt for meget med næbet.\nNetton S er et alsidigt fodertilskud på samme måde som Vi-spu-min. Det indeholder dog mindre kalk, så vælger du at give fuglene Nekton S i stedet for Vi-spu-min, kan du fx supplere op med ekstra kalktilskud i yngletiden, læs mere nedenfor.\nDen anbefalede dosis er 1 gram Nekton S blandet i 250 ml drikkevand eller i 100 gram blødt føde, som fx æggefoder.\nSom navnet antyder, så indeholder Nekton E hovedsageligt E-vitamin. E vitamin øger frugtbarheden og hjælper til beskyttelse af hjerte og muskulatur. Det beskytter cellemembranen, medvirker til at nedbryde bakterier, forbedrer stofskiftet og styrker immunforsvaret. Du kan give Nekton E i yngletiden, startende mindst tre uger før yngletiden og indtil de første æg er lagt.\nDen anbefalede dosis er 1 gram Nekton E blandet i 250 ml drikkevand eller blandet i 100 gram blødt føde, som fx æggefoder.\nLevertran er rigt på vitamin A, vitamin D, jod, fosfor, omega-3 fedtsyrer samt DHA og EPA. Det fremstilles af leveren af fisk som fx torsk, kuller og andre fisk, deraf navnet torskelevertran.\nAnbefalet dosis til småfugle er 1 til 2 dråber fra en pipette 1 til 2 gange om ugen især under fældning, op til ynglesæsonen og når der er unger. Større fugle, fx parakitter og papegøjer, kan du give 4-6 dråber, alt efter deres størrelse.\nFiskeolie indeholder faktisk ingen eller kun meget lidt vitaminer, men det indeholder en masse af de gode omega-3 fedtsyrer fra fisk, som fx sild, laks, makrel, tobis og hellefisk.\nI yngletiden har hunnen brug for ekstra kalk, når hun skal producere æg. Ungerne har ligeledes brug for kalk til skelettet, når de vokser. Du kan give fuglene kalktilskud i form af sepiaskaller eller knuste østersskaller.\nKalktilskud gives separat fra den almindelige føde, fuglene doserer selv efter behov, så der skal bare hele tiden være noget, de kan tage af.\n22. maj 2021 Michael Strandberg


Mathias Buron har stået i spidsen for undersøgelsen, og han mener, at undersøgelsen især kan bruges som redskab af scleroselægerne, når de skal vælge behandling i dialog med patienten. - Foto: ESC TV 2015\nSkrevet af Nina Bro d. 13. september 2019 i kategorien Nyheder\nRisikoen for at udvikle fysiske handikap er 40 procent lavere hos sclerosepatienter med høj sygdomsaktivitet, hvis de kommer direkte i behandling med et af de højeffektive præparater, i forhold til hvis de først skal prøve en mere moderat behandling.\nDet tyder en undersøgelse fra Det Danske Scleroseregister på. Resultaterne blev torsdag præsenteret på sclerosekonrgressen ECTRIMS i Stockholm.\nI studiet sammenligner forskerne behandlingseffekten over ti år hos 220 patienter med aktiv multipel sclerose, der blev startet direkte op i højeffektiv behandling, med 220 tilsvarende patienter, der i stedet lagde ud med en moderat behandling, som blev eskaleret efter behov.\nPatienterne blev fulgt frem til maj 2018.\n73 patienter havde haft seks måneder bekræftet større handicap med markant flere tilfælde blandt patienter i eskalationsbehandling. I alt var risikoen for både handicap-forværring og nye attakker 35-40 procent lavere hos de patienter, der kom i højeffektiv behandling fra start.


KartoffelNyt nr. 2, 2022\nUdgivet d. 31-01-2022\nTekst: Jens Marius Thomsen, SAGRO\nSalget af eksportlæggekartofler til Nordafrika og Mellemøsten er gået rigtig godt. Interessen for at købe læggekartofler er tilbage igen efter sidste års katastrofeår, og firmaerne forventer at få udsolgt i eksportsorterne. Prisen er på jysk: ”god”, men omkostningen til sække og paller er steget meget; og især fragtraterne er stukket helt af. Den største udfordring har dog været at skaffe containere med aftalt antal og til aftalt tid. Når først containerne er skibet af sted, ja så har de nogle gange været lang tid undervejs inden de lander i den rigtige havn.\nHusk at tjekke om dine egne læggekartofler ligger stabilt. Vær især opmærksom på luftskifte i lageret og at kartoflerne er tørre. Hvis kartoflerne opbevares i kule, kan det være nødvendigt at udskifte halmen, hvis den er våd. Opsortering af kartoflerne skal vente lidt endnu, hvis ikke kartoflerne kan komme på køl, da kartoflernes spiring ellers ikke kan holdes i ro indtil lægning.\nNår læggekartoflerne skal tjekkes, så sørg for at komme rundt i hele lageret, - og ikke kun lige til de nærmeste kasser. Har du læggekartofler, hvor der kommer råd eller partiet er angrebet af lagersygdomme som phoma og fusarium, kan det være nødvendigt at kassere partiet og finde noget andet som er i orden. Det er især vådråd, som kan smitte andre knolde ved sortering eller ved lægning, som kan give de helt store problemer. Få gerne din rådgiver ud i lageret, så I kan tage en fælles beslutning.\nOmkostningerne til kartoffelavl er alt for høje til at starte ud med et tvivlsomt parti.\nBillede 1 Læggekartofler på lager. Foto: Jens Marius Thomsen\nMens der endnu er ro i maskinhuset er det vigtigt at alt maskineri bliver gået igennem og serviceret, så flest mulige nedbrud og bøvl forebygges bedst muligt. Det er også tiden til at overveje om kapaciteten på eksisterende materiel er som den skal være, så arbejdet udføres rettidigt.\nAvl af tidlige kartofler\nHvis du skal avle tidlige kartofler i 2022, er det snart tid til at starte forspiringen. Generelt skal forspiringen gennemføres således, at spirerne bliver korte (1-1,5 cm) og faste. Ellers er det næsten umuligt at lægge kartoflerne med maskine. Spirer af denne type opnås lettest ved at opbevare kartoflerne ved ca. 4 °C indtil ca. 6 uger før de skal lægges. Herefter hæves temperaturen til 10-12 °C. I løbet af en uge ved denne temperatur vil knoldene begynde at vise tegn på spiring. Når dette er tilfældet, vil den professionelle avler af tidlige kartofler tænde belysningen, der bør brænde døgnet rundt. I spirehuset bør der holdes en relativ fugtighedsprocent på 90-95.\nBillede 2 Tidlige kartofler. Foto: Knud Ravn, Velas\nJordprøver og tilretning af gødningsplan\nHvis ikke allerede jordprøverne er taget, så skal det snart ske, så analyserne kan nå frem, og gødningsplanen kan blive rettet til. Grundlæggende er et optimalt reaktionstal i forhold til jordtypen afgørende for plantetilgængeligheden af de næringsstoffer, der er i jorden og som bliver udbragt.\nOptimalt reaktionstal for kartoflernes vedkommende:\nJB 1-3: 5,8 – 6,0\nJB 4-5: 6,0 – 6,4\nJB 6: 6,8 – 7,0\nDe senere år har der været mange forsøg med tildeling af fosfor, hvilket har øget eller prioriteret mere fosfor tildeling til kartoflerne. Derfor bør eventuelle optimeringer foretages ud fra, hvad der er muligt ud fra P-loft reglerne. Fosforforsøgene de senere par år viser en tendens til et højere stivelsesudbytte, des mere fosfor der udbringes. Derfor bør der tilstræbes tilførsel i et niveau mellem 20 og 60 kg P/ha. Der vil de kommende år stadig blive lavet forsøg, som vil belyse den mest optimale udbringningsmetode for at få den bedste og nettoøkonomiske udnyttelse af fosfor.\nKaliumtallet er ligeledes vigtigt for kartoflerne, da kalium spiller en meget vigtig rolle i fht. fotosyntesen, flytninger af næringsstoffer i planten og plantens tørkefølsomhed. For hvert kaliumtal i jorden er der 25 kg optageligt kalium til rådighed. Da kalium kan udvaskes fra rodzonen, bør grundlaget for kaliumtilførslen ske efter nye eller retvisende kaliumtal i jorden. Kaliumtildelingen i stivelses, chips og pulver og spisekartofler bør være klorfattig (patentkali, protamylasse m.fl.). Kaliumtilførslen ved avl af især egen opformering må gerne være klorholdig. For sorter med høj stivelsesprocent, kan kaliumtilførslen med fordel øges, hvilket hjælper på håndteringen og dermed opbevaringen af opformeringen.\nTabel 1 Anbefalede mængder kalium til stivelseskartofler ved 500 hkg/ha\nTabel 2 Anbefalede mængder kalium til spisekartofler ved 450 hkg/ha\nTabel 3 Anbefalede mængder kalium til læggekartofler ved 400 hkg/ha\nFlere kartoffelmelsfabrikker har nu meddelt mængde og indhold i den disponible mængde protamylasse/K2. Ved nogle fabrikker er der reduceret i de ønskede mængder. Der er også en tendens til et lidt lavere indhold af næringsstoffer. Derfor kan være brug for at få tilrettet gødningsplanen ud fra dette.\nHusk også at få udtaget analyse af gyllen inden den køres ud. Prøven kan enten udtages nu af den ikke omrørte tank, hvor bl.a. laboratoriet Eurofins tilbyder udtagning med et langt rør 2-3 steder i tanken. Spørg evt. din rådgiver til råds. Du kan også vælge at få rørt tanken op, og så tage prøven at den ensartede gylle. Vigtigst er at du har en analyse, og får korrigeret gødningsplanen til.\nResultater af kontrollen med læggekartofler\nLandbrugsstyrelsens resultater af læggekartoffelavlen 2021 er nu tilgængelige på styrelsens hjemmeside. I basisavlen ligger forekomsten af partier med virus på 25 %, hvilket er på helt samme niveau som resultaterne i 2020 og 2019.\nKlik her for at se resultaterne.\nVær opmærksom på opformeringen af egne læggekartofler, - især mange spisesorter som Bintje, Fakse, Folva og Sava er følsomme for virus.\nNyt om kemi\nDer er kommet nye triazolregler\nI kartoflerne betyder det ikke noget i praksis, da vi fortsat kan anvende difenoconazol Revus Top og Narita med i alt 300 g aktivt stof pr. hektar. Men Revus Top ændrer navn til Revus Top SC med et nyt reg. Nr. 1-289, hvilket betyder, at for dunke med gammel etikette vil afviklingsfristen for salg i detailleddet være 30. april 2022.\nAfviklingsfristen for anvendelse og besiddelse er 31. december 2022. Der er således kun én sæson til at opbruge Revus Top med gammel etikette, så der skal ikke indkøbes mere, end der kan opbruges i sæson 2022.\nDer er ikke ændret på hverken navn eller reg. nr. for Narita. Etiketten vil blot udvides med en tekst omkring nye triazolregler.\nNordisk Alkali vil i år markedsføre Rizolex 50 FW ved at sælge det sammen med Silwet Gold. Silwet Gold hører til den nye generation af spredemidler, som nedsætter sprøjtevæskens overfladespænding væsentlig bedre end traditionelle spredemidler. Sprøjtevæsken breder sig mere effektivt og kan nå steder, som ellers er svære at befugte. Generelt skal der bruges en mindre vandmængde end normalt.\nMidlet får navnet RizoPlus, og dosis er 0,75 l Rizolex 50 FW + 0,05 RizoPlus.\nBillede 3 Effekt af RizoPlus på fordeling af sprøjtevæsken. Foto: Nordisk Alkali


I kalenderen nederst på siden kan du se, hvilke overnatninger der er ledige,- der kan bookes op til 8 samtidige pladser. Brugen af huset bygger på, at alle viser ansvar og afleverer det, som de selv gerne modtager det, så derfor beder vi dig læse husorden samt benytte tjekskema herunder, og i øvrigt stor ros til brugerne for at passe godt på huset.\nUdlejning af Magrethe Westrings hus\nDet er konstateret, at nogle lejere af hele huset ikke har været mere end 2-3 personer, og det er baggrunden for bestyrelsens beslutning.\nEn uge starter søndag kl. 16:00 og slutter søndag kl. 12:00. Huset kan lejes for kr. 3600,00/uge. Bemærk at leje af hele huset forudsætter, at der minimum er 6 personer tilstede. Det er således ikke tilladt for få personer at leje hele huset, og hvis der er overskydende sengepladser, kan disse lejes af personer uden for gruppen.\nBemærk, at betaling skal foretages ved indbetaling til bankkonto SparNord 8500 0006830005 eller til MobilePay 91666. Husk at skrive navn og overnatning. Kontant betaling er ophørt.\nJanuar åben for booking af hele uger i perioden marts – oktober.\nFra 1. februar kan alle leje overnatninger pr. dag i alle ledige uger, dvs. at der kan bestilles 1 eller flere overnatninger for op til 8 personer. Der er 3 soverum, biblioteket med 2 senge, kontoret med 2 senge og fluebinderrummet med 4 senge.\nDet er ikke et krav, at alle der benytter huset er medlemmer af LFSO, blot at det er et medlem der lejer huset.\nI husets kælderetage er der stort badeværelse, bord, billardbord, fryser, vaskemaskine, køleskab og tørreskab.\nDer forefindes viskestykker, karklude, køkkenrulle, opvasketabs og toiletpapir.\nI stueetagen er der en spisebord med plads til 10, sofaer og lænestol. Der er TV og DVD- afspiller samt PC. Der er køkken og toilet/bad, og et soveværelse med 2 boxsenge.\nPå 1. sal er der ligeledes et toilet, garderobe samt 2 soverum, et med 2 og et med 4 boxsenge.\nUdendørs er terrassen renoveret med nye fliser og rækværk, og der er lagt fliser op til rensebordet. Der er endvidere etableret nye parkeringspladser ved huset.


BRAUN Silk épil 9 - fordi den får mig til at føle mig lækker (også svedende i fitness)\nJeg træner en del - det ved de fleste. De bedste træningstimer er dem, hvor jeg går in the zone og hvor hjernen, tankerne, hovedet slår helt fra. Kun har fokus på hvad jeg skal præstere og hvor jeg kun tænker på hvad jeg skal løfte næste gang. Dét er de bedste timer og dem har jeg heldigvis rigtig mange af. For at jeg kan komme derhen - in the zone - er det for mig vigtigt at jeg føler mig (nogenlunde) pæn, så at jeg ikke bliver forfængelig midt under træningen. Dét gider jeg nemlig ikke.\nDerfor er jeg så glad for Braun Silk épil 9 som sørger for at mine ben er hårløse og min hud er blød. Jeg magter simpelthen ikke at stå dér i fitness og blive usikker fordi jeg har hår på benene og så føler jeg mig altid flottere, når mine ben er bløde og glatte. Sådan tror jeg ikke at jeg er den eneste som har det.. Særligt her om sommeren (som vi så stadig venter på..) hvor jeg gerne vil kunne træne i shorts og løbe en tur. Jeg vil sku' bare gerne føle mig lækker imens! Og dét er jeg ikke flov over at skrive. Jeg har, i samarbejde med Braun, været så heldig at få lov til at lave en video, hvor jeg fortæller om Silk épil 9. Vi har optaget filmen på Hotel Phoenix og jeg glæder mig meget til at vise jer filmen!\nJeg er stor fan af Silk épil 9 fordi den har 3 funktioner som du kan skifte imellem: Exfoliering, som gør min hud helt vildt blød og som gør at min fugtighedscreme hurtigt tørrer ind så jeg kan hoppe i tøjet og skynde mig ud af døren. Samtidig kan den epilere - altså hive dine hår ud med roden. Det lyder enormt smertefuldt, men det er altså ikke så slemt som det lyder og resultatet holder i omkring 3 uger på mig. Jeg synes det er så fedt at jeg ikke skal stå og barbere stængerne hver anden dag. Enormt tidsbesparende ;-) Jeg bruger derudover min Silk épil 9 til at rense mit ansigt, den har en dejlig blød børste som fjerner alt mit make-up hurtigt. Og så kan jeg bruge den både i og udenfor badet. Dét er smart! Jeg er særlig glad for at den kan nappe hårene på mine knæ, som jeg af en eller anden årsag aldrig rigtig kan få fjernet med den traditionelle skraber.


Er der mange der besøger jeres hjemmeside uden at udføre jeres ønskede handling eller har i måske ligefrem mistet flere kunder på det sidste?\nMed remarketing kan i nå ud til personer som tidligere har været i kontakt med jer på en eller anden måde og som i gerne ville nå frem til igen. Det kan være personer som har besøgt hjemmesiden, taget brug af jeres mobilapp eller efterladt sine kontaktoplysninger hos jer uden at ha gennemført sit køb, eller svaret på jeres feedback. Med relevante remarketingannoncer får i en ny chance til at genfange besøgernes interesse.\nVil i høre mere om hvordan remarketing kan gøre en forskel eller få hjælp med at komme i gang? Kontakt os på TopBorn!\nFordelen af remarketing for alle\nRemarketing burde være en selvfølge i alle virksomheders annonceringsstrategier uanset om de er ude efter at forbedre deres brand awareness eller give sine salg et løft. Effektiv prissætning, enorm rækkevidde, og muligheden for at skræddersy sine annoncer så de bliver mere præcise; der er simpelthen for mange fordele til at ignorere det.\nNå de rette forbrugere på rette tidspunkter\nDen bedste form for markedsføring er den som når kunden i lige præcis det øjeblik hvor kunden er mest tilbøjelig til at handle. Med remarketing kan du kommunikere med personer som tidligere har været i kontakt med jer, lige når deres interesse for jeres produkter/tjenester ser ud til at være størst.\nEn produktiv prissætning\nGennem at aktivere automatiske budstrategier som ROAS eller mål-CPA kan i give liv til meget højtpræsterende kampagner. Lad kunderne selv byde priserne op for at opnå det største udbytte.\nHvordan benytter man sig af remarketing?\nAt skabe sine annoncer for remarketing er enkelt. Til jeres hjælp har i et annoncegalleri fyldt med formater som kan bruges, og gennem at skabe specifikt passende remarketing lister kan i også styre hvem jeres annoncer skal rettes mod.\nAlle der besøger jeres hjemmeside eller kommer i kontakt med jer på en eller anden måde, samles i en remarketing liste som opbevares i op til 540 dage. Ved hjælp af denne liste kan i derefter skabe specifikke målgrupper for jeres annoncers retning. For eksempel:\nPersoner som har besøgt jeres hjemmeside i den seneste måned\nPersoner der har efterladt deres kontaktoplysninger\nPersoner som har kigget på en specifik produktkategori\nPersoner som ikke har gennemført sit køb\nGennem kontinuerlige rapporter under annonceringens tid, kommer i, som annoncører, til at have fuld kontrol over hvor godt, eller værre, kampagnerne virker udefra jeres specifikke målsætning. Hvor vises de? Hvilke annoncer genererer mest og hvad betaler i for annoncerne?\nKontakt os på TopBorn, så kan vi hjælpe jer med at komme i gang med Remarketing og forklare mere om hvordan i får det meste ud af dens funktioner.


De bedste pakkerejser til Santander - TripAdvisor\nBedste pakkerejser til Santander, Spanien\nVil du reservere en rejse til Santander? Uanset om du leder efter en romantisk weekend, en familieudflugt eller en ferie med alt inklusive, gør feriepakkerejserne til Santander på TripAdvisor planlægningen af din rejse enkel og overkommelig.\nFind den perfekte pakkerejse til Santander på TripAdvisor ved at sammenligne priser på hoteller i og flyrejser til Santander. Rejsende som dig har skrevet 15.778 anmeldelser og offentliggjort 8.093 personlige billeder af hoteller i Santander. Book din rejse til Santander i dag!\nFamilievenlige hoteller i Santander


Europa-Parlamentet i Danmark søger kommunikations- og pressemedarbejdere | Nyheder / Arrangementer | Europa - Parlamentet Kontoret i Danmark\nOpslaget er pr. 18. januar 2018 lukket for de konkrete stillinger og et udvalg af kandidater vil blive kaldt til test via deres EPSO-profil – og til samtale, hvis de består. Der kan komme andre stillinger i fremtiden, så man er altid velkommen til at uploade sit CV her.\nEuropa-Parlamentets kontor i Danmark søger to nye kontraktansatte medarbejdere til at styrke kontorets indsats op til det næste valg til Europa-Parlamentet. Kandidater til stillingerne vil blandt andet komme til at arbejde med udarbejdelse og implementering af strategier for medier, sociale medier, PR og kommunikation. Erfaring inden for de nævnte områder samt viden om Europa-Parlamentets og EU’s arbejde vil blive vægtet højt ved ansættelsen.\nAnsættelsesproceduren består af tre trin:\n1. Interesserede kandidater skal først oprette en såkaldt CAST-profil hos EU’s kontor for personaleudvælgelse (EPSO). CAST-listen er en liste, hvorfra der rekrutteres kontraktansatte til Europa-Parlamentet. Du opretter din profil her. Du skal vælge ”Communication - Function Group IV (FG IV)”\nDu finder alle relevante oplysninger om, hvordan du ansøger om optagelse på CAST-listen, samt om, hvordan du holder dig opdateret på, hvordan processen skrider frem, på EPSO’s hjemmeside.\nDu kan læse mere om, hvad det vil sige at være kontraktansat i Europa-Parlamentet, her.\n2. Hvis du bliver udvalgt til at gå videre, vil du modtage en invitation til en EPSO-prøve. Prøven består af to dele. Dels en test i sproglig, numerisk og abstrakt tænkning. Dels en kompetencetest, hvor du vil blive testet i de specifikke kommunikationsfaglige kompetencer, som det pågældende job kræver.\nDet anbefales at forberede sig grundigt på EPSO-prøven og at sætte sig godt ind i EU-institutionernes, herunder Europa-Parlamentets, kommunikationsaktiviteter, ligesom man bør have et godt overblik over EU’s funktionsmåde og institutioner samt en god viden om det kommunikationsfaglige område.\nLæs mere her og find eksempler på testspørgsmål.\n3. Består du EPSO-testen, er der en god chance for, at du efterfølgende vil blive kaldt til en mundtlig samtale.\nKommunikationskonsulent hos Europa-Parlamentet i Danmark, Louise Mortensen, louise.mortensen@ep.europa.eu, tlf. +45 33 41 40 49.


FlowFactory — ZENI arkitekter\nIndadtil er byggeriet af FlowFactory lavet med basis i de nyeste tendenser indenfor undervisningsbyggeri. Det handler, som navnet mere end antyder, om at fremme flow og kreativitet i arbejdet. Byggeriet er designet til at understøtte de studerendes læring.\nUdadtil er FlowFactory dog andet og mere end et undervisningssted. Ved siden af VUCs markante hovedbygning, vil FlowFactory bidrage til stedet – den tidligere erhvervshavn. Cortenstålet, de kantede, maritime former og det lidt rå udtryk, giver tydelige referencer til havnemiljøet, mens bygningen stadig fremstår som umiskendeligt ny.\nZENI har, udover at designe bygningen, også været behjælpelig med at finde inventarløsninger, der understøtter det innovative læringsmiljø. Som en del af dette arbejde, har ZENI, i samarbejde med bygherren, blandt andet udviklet nogle specialdesignede møbler, der er skræddersyede til skolens konkrete behov.\nSTATUS: Færdiggjort 2017


Børn skal have tid til fritid - Det Konservative Folkeparti\nBørn skal have tid til fritid\nOm det er på boldbanen eller i spejderhytten, oplever børn venskab og sammenhold i deres fritid. Leg og fritidsaktiviteter giver dem noget, som skolen ikke kan. Derfor er det vigtigt, at børn har tid til fritid.\nFritid er en nødvendighed for en god opvækst. Dit barns fritid er med til at forme det, og gøre det til en del af et fællesskab. Her lærer børn at vinde som et hold, tabe med oprejst pande, at kende naturen eller udtrykke sig musikalsk.\nMen desværre har vores børn i dag ikke den fritid, som de burde. Siden skolereformen er det obligatoriske antal skoletimer steget til cirka 10.960 timer. Dermed har Danmarks børn nu nogle af verdens længste skoledage.\nDit barns trivsel skal prioriteres. Vi mener helt grundlæggende, at det forsat er familien, der skal være centrum. Derfor skal tvungne lektiecaféer også gøres frivillige, så børn får mere tid til fritid og samvær med familien. Det giver en god start på livet.\nLæs mere om, hvordan vi vil sikre alle en god start på livet.\nDu kan læse mere om, hvordan vi vil give alle en god start på livet her.\n•\tObligatoriske lektiecaféer skal afskaffes – i stedet skal det være et frivilligt tilbud.\n•\tFamilien skal forsat være i centrum for læring og opdragelse.\n•\tForsøgsordning med 50 skoler, der indfører kortere skoledage.


Det Nationale Fotomuseum har en fremtid - (Steen Bille Larsen) - Weekendavisen 26. oktober 2007\nWeekendavisen 26. oktober 2007\nTak for de mange roser fra Mette Sandbye i Weekendavisen 19. oktober for det arbejde, som Det Kongelige Bibliotek har gjort de seneste ti år at virkeliggøre en gammel drøm om at bringe Billedsamlingens store fotohistoriske samling frem i lyset ved at oprette Det Nationale Fotomuseum og indrette et særligt udstillingslokale til museet i Rotunden.\nFotomuseets første leder var Ingrid Fischer Jonge. Hun startede som leder af Kort- og Billedafdelingen og blev senere chef for Kulturafdelingen. Scenen skifter – og skal skifte – i kulturlivet. Fra 1. august er Ingrid Fischer Jonge blev direktør for Museet for Fotokunst på Brandts, som kan glæde sig over at have tiltrukket en højt fagligt kvalificeret leder.\nDet Kongelige Biblioteks kulturelle aktiviteter har flere facetter. Det Kongelige Bibliotek er ikke kun et fotomuseum, men en kulturinstitution, som ud over fotomuseet også skal række over bl.a. koncerter, foredrag og kulturhistoriske udstillinger m.m.. Som efterfølger for Ingrid Fischer Jonge har vi derfor valgt at ansætte som ny kulturchef Uwe Bødewadt, som med stor succes har været leder af Kulturhuset i Stockholm. Målet er at befolkningen som helhed skal have mulighed for at se og opleve bibliotekets rige skatte i alle dets facetter.\nInden for dette tilbud eksisterer Det Nationale Fotomuseum stadig. Der er lagt et program for de kommende udstillinger. En af dem er en udstilling om fotografen Jakob A. Riis i efteråret 2008, som bliver en af de store satsninger. Ingrid Fischer Jonge nåede i sin tid som leder at udtage over 40.000 værker fra Billedsamlingen til en særlig samling for fotomuseet. Det Nationale Fotomuseums samling er ikke kun til for Det Kongelige Bibliotek, men skal kunne benyttes af fagfolk og kunne udlånes til udstillinger andre steder. Det er derfor besluttet i de kommende år at registrere og digitalisere denne fornemme samling, således at den også kan blive et arbejdsredskab for andre. Et øget samarbejde med Museet for Fotokunst i Odense er noget, som vi håber på, da det giver nemmere mulighed for at se værkerne uden for København. Samlingen bliver i øvrigt inden for det næste halve års tid overflyttet til et klimastyret magasin med bevaringsforhold som modsvarer samlingens høje kvalitet.\nUdstillingerne i Det Nationale Fotomuseum er blevet godt modtaget af pressen, men en af de helt store udfordringer er at få langt flere besøgende til alle vore udstillinger. Det er derfor aftalt med den nye kulturchef at benytte lejligheden til at udarbejde en handlingsplan, som vil omfatte litteratur, musik, udstillinger og andre kulturelle aktiviteter samt gennemtænke Kulturafdelingens organisation, herunder de faglige ledelsesforhold for Fotomuseet. Vi er enige i, at samlingen er en af de fremmeste i Europa. Den skal derfor også i fremtiden have en fagligt kvalificeret leder.\nChef for Nationalbiblioteket


synopsis: De 8 største løgne i 2018\n1. “Trump har ikke levet op til embedets ansvar.” Dette luskede udfald fra Mitt Romney kom faktisk her i 2019, men jeg mistænker den for at være en uartig løgn skrevet i 2018. Ydermere kunne jeg ikke vente et helt år på at føje den til en liste for 2019. Romney sigter helt klart efter endnu et forsøg på at nå helt til tops. Udtalelsen vil ikke hjælpe ham det mindste. Den viser så tydeligt at her er der endnu en Republikansk stemme i Senatet som højreorienterede amerikanere ikke kan regne med. Her er så min mening: Donald Trump har så langt overgået ethvert håb og enhver forventning jeg på nogen måde kunne have for hans virke. Og jeg tror jeg taler for flere amerikanere end de som stemte på Mitt Romney.\n2.”Mure fungerer ikke.” Hvor mange gange har du ikke hørt denne foragtelige undvigende udtalelse ved fake news eller ved talsmænd fra the Democrats i de sidste 30 dage? Du har hørt, at de største løgne kan vildlede, hvis blot de gentages ofte nok, og højt nok. Det er hvad de gør. Selv en Democrat der bygger en mur eller et hegn rundt om sin ejendom for at sikre privatliv og ejendele ved aldeles udmærket, inderst inde, at mure fungerer. At påstå andet er dumt, krænker vor intelligens. Mure har vist sig meget effektive i Israel, hvor terroristangreb er faldet med næsten 90%. Mure har også været effektive i Egypten siden 2008, hvor the U.S. government’s Army Corp of Engineers hjalp Cairo med at bygge dem langs landets grænse til Gaza.\n3. “Trump samarbejdede med russerne for at påvirke valget i 2016.” Denne misinformations kampagne repræsenterer en kæmpesucces i historien om fake news. En frisk meningsundersøgelse viste, at 42% af amerikanerne tror at russiske operatører faktisk blandede sig i stemmeafgivelsen i det valg. Ikke kun er der intet bevis på at det skete, der er ingen troværdige påstande hos nogen om at det nogensinde har fundet sted. Det er intet andet end et svindelnummer igangsat af villige medier der har valgt side.\n4. “President Trump er racist.” Disse afskyelige påstande kommer dagligt, hver time og hvert minut 24/7 på internettets sludrefora. Dog har ingen faktisk citeret en eneste racistisk udtalelse, antydning eller gestus fra Trump i hans lange liv i offentligheden. Der var helt sikkert ingen Democratic politikere der afviste donationer fra ham med baggrund i sådanne bedømmelser. Men i 2018, i den måske mest afsindige påstand fra Kirsten Powers, der på CNN insisterede, at enhver der stemte på Trump “er racist.” Hun sagde: “Jeg mener at noget af det første folk vil sige er at de støtter ham af andre grunde end hans racistiske sprogbrug...og de vil sige … “Jeg er ikke racist, jeg stemte blot på ham fordi jeg ikke kan lide Hillary Clinton.” Jeg vil blot sige - at det gør dig ikke til racist. Hvis du faktisk støtter en der er racist - da er du racist. Blot at komme med skrækkelige nedsættende påstande beviser intet.\n5. “Klimaforandring er afgjort videnskab.” Snart vil det være umuligt for ellers fornuftige mennesker, der ikke er enig i at den økonomiske og politiske verdensorden skal laves om på grund af teorien om en snarlig menneskeskabt katastrofal klimaforandring, at få ørenlyd. Tag “Meet the Press,” nyhedsværten Chuck Todd meddelte på showet den 30. december at man ikke vil tillade nogen afgivere - ingen debat om emnet fordi det var “afgjort videnskab.”: “Men ligeså vigtigt som det vi gør i denne time er hvad vi ikke gør,” forklarede Todd publikum. “Vi vil ikke diskutere eksistensen af klimaforandring. Jorden bliver varmere. Og det er menneskelig aktivitet der er hovedårsagen, punktum slut. Vi vil ikke give klimabenægterne tid. Videnskaben er afgjort, selvom der politisk ikke er enighed.” Vil omskolingslejre blive det næste? Vil jeg blive nægtet adgang til facebook? Hvad med præsidenten for the United States? Vil han ikke længere være velkommen som gæst på “Meet the Press”?\n6. “Trump støtter udspyr had.” Jeg formoder der er nogen der gør det, selvom de er svære at finde i sammenligning med deres politiske modstandere der boykotter, generer, intimiderer, konfronterer og benytter voldelige angreb, nedværdigelse, forbandelser, de som anklager Trump støtter for at være hadefulde - hvilket er hadfyldt.\n7. “Så at sige alt som the Washington Post skriver.” Hvis du tvivler så er her Bevis A: Læs denne artikel og fortæl mig hvis du tror du nogen sinde vil se denne håbløse Jeff Bezos skandale fortælle historien om Trump. Det kommer bare ikke til at ske.\n8. “De kommer de ikke til at gøre....” Det er hvad CNN’s Jim Acosta argumenterede for at den Centralamerikanske karavane aldrig ville gøre - storme grænsen eller forsøge en “invasion.” Vi ved alle hvad der præcist skete da den ankom. Se dette for at værdsætte Acostas løgne. https://www.youtube.com/watch?v=oUCFxvjDJr4\nHvorfor har denne person stadig et job hvor han betales for at skændes med præsidenten for the United States - selv når han tager så grueligt fejl - hvilket sådan set er hele tiden?\nHvis jeg ikke har ramt helt præcist, så send mig dit bidrag for de største løgne i 2018.\nEtiketter: Jospeh Farah, magtmisbrug, Medier og bedrag., Trump


Barmhjertig og nådig er Herren, sen til vrede og rig på miskundhed. Salme 103:8.\nOverfor sådanne ord kan en fattig sjæl nok sukke: "Åh, bare jeg ikke var så stor en synder! Gud er nådig mod sine venner, og dette ord må jo være en trøst for dem - men ikke for mig! Jeg er stødt væk fra hans åsyn. Overfor mig står han som en "hævnens og gengældelsens Gud." Jeg både ser, og til og med mærker jo at han er vred på mig! Jeg oplever jo at han aldrig vil høre når jeg beder! Jeg kender jo hans dom i mit hjerte. Jeg søger ham i Ordet, men oplever slet ikke nogen trøst eller kraft af det. Jeg søger ham i bønnen, men får aldrig noget nåderigt svar, bare dom og straf. Herren har forladt mig!"\nStakkels sjæl! Hvem har malet et sådant billede af Gud for dig? Det har djævelen og dit eget løgnagtige hjerte gjort! Du har et fuldstændigt falskt billede af Gud. Ja, det er jo tvært imod et billede af djævelen du holder op for dine øjne! Hør nu her hvordan Guds ord skildrer Guds hjertelag:\nBarmhjertig og nådig er Herren, sen til vrede og rig på miskundhed. Han anklager ikke for altid, og holder ikke evigt fast på vrede. Det er rigtigt at Herren over en vis tid kan "anklage" dig, og vise sin "vrede." Da kan han, i en sådan vredens tid, også skjule sig for dig, så du kan opleve det som om der går rigtig lang tid uden at du synes du ser ham. Men det er umuligt at han kan anklage dig sådan, eller holde fast på vrede, til evig tid.\nLæg mærke til denne forskel: Hele Guds ord, fra Bibelens begyndelse til enden, og alt det han har gjort med Israels børn, viser tydeligt at Herren aldrig for evigt forlader andre end de selvsikre gudsforagtere som altid har stået imod ham og hans ord. Men han har aldrig virkelig for alvor forladt dem som dømmer og tugter sig selv, som råber i sin nød til Herren, og bare længes efter at være hans børn.\nSirak siger: "Se på de gamle slægter og giv agt på dem! Hvem troede på Herren og blev til skamme? Eller hvem frygtede Gud og blev forladt? Eller hvem kaldte på ham og blev overhørt af ham? For Herren er miskundelig og barmhjertig, så han tilgiver synden og frelser i trængslens tid. Ve jer som har mistet tålmodigheden!"\nJa, ve den som hellere vælger at tro på sit eget hjerte og følelser! Ve den som heller ikke, stik imod alle egne tanker, tror på Gud!\nHør hvad han siger selv! "For så siger den høje og ophøjede, han som troner for evigt. Han som har navnet Hellig: I det høje og hellige bor jeg, og hos den som er sønderknust og ydmyg i ånden, for at genoplive de ydmyges ånd, og for at gøre de sønderknustes hjerte levende. For jeg anklager ikke for evigt. Jeg er ikke altid vred. Men en Ånd skal blæse fra mit åsyn, og jeg skal skabe liv" (COR’s bibeltekst).\nHør nu! Er dette Guds eget ord? Så tro det da! Gør ikke Gud til en løgner!\nSom vi har hørt vil han anklage os, men ikke for evigt. Han imødegik den kanaanæiske kvinde længe, og sammenlignede hende til sidst med en hund. Men hun troede fortsat på ham. Det synlige som ville spærre vejen for hende, skubbede hun fra sig. Og rettede bare blikket mod hans hjerte, som efter hvad hun havde hørt om ham, skulle være fuldt af kærlighed. Så tog hun ham på ordet: "Men de små hunde spiser alligevel smulerne som falder fra sine herrers bord."\nDa kunne han ikke længere holde sig. Da frydede hans hjerte sig i kærlighed, og han udbryder: "Kvinde, din tro er stor! Lad det blive som du vil!"\nDer ser du hvordan hans hjerte er, selv når han anklager eller imødegår os. Der ser du, hvad det er han allerhelst vil: At vi fortsat skal tro! Man ser tydeligt at det var hans store glæde at kvinden havde en sådan tro. Det er et klart glædesudbrud i ordene: "Kvinde, din tro er stor!"\nVil du ikke også glæde ham på denne måde; lad ham skjule sig for dig, og du tror alligevel?\nÅh, det gælder frelse og evigt liv! Lad ikke djævelen omskabe Gudsbilledet for dig! Her ser du det virkelige billede af Gud: Barmhjertig og nådig er Herren, sen til vrede og rig på miskundhed.\n"Barmhjertig", det betyder at Gud lider med dem som er i al slags nød, og ville ikke udholde at vi skulle råbe til ham og ikke blive hjulpet. Jesus siger: "Skal Gud ikke skaffe sine udvalgte deres ret, de som råber til ham dag og nat?"\n"Nådig", det betyder at Gud ikke handler med os efter vore synder, men efter den fredspagt han har oprettet med Kristus.\n"Sen til vrede og rig på miskundhed", det betyder at han er langmodig, holder igen, venter, for at få anledning til at vise sin nåde.\nMange tusind tanker og billeder af Gud bygger sig op i vore hjerter. Men dette er det eneste sande billede.\nSå snart noget andet billede af Gud rejser sig for dit indre øje, - som at han vil handle med dig efter dine synder, eller at han ikke bryder sig om dig og har forladt dig, - må du straks sige: Nej, dette er ikke det rette billede. Dette er falskt og fordrejet. Eller: Dette er ikke et billede af Gud, men af djævelen.\nFor den sande Gud er barmhjertig og nådig, sen til vrede og rig på miskundhed.


Contour Design udvider sit 'Ultimate Workstation'-koncept med elegant nyt tastatur. - Contour Design | Danmark\nContour Design udvider sit ‘Ultimate Workstation’-koncept med elegant nyt tastatur.\n16. november 2015 asger teglgaard\nContour Design, Inc. er en af verdens førende designere og producenter af ergonomisk computertilbehør, og vi er stolte over at præsentere Balance Keyboard. I kombination med RollerMouse Red og ArmSupport Red vil Balance Keyboard sikre, at brugeren får den ultimative arbejdsplads.\nBalance Keyboard har et elegant og pladsbesparende design, men er robust nok til at kunne holde til krævende og hyppig brug. Tasterne er præcise og har en let modstand, som passer perfekt, når man taster hurtigt. Tastaturet er fuldt justerbart, så du kan finde den vinkel, der passer dig bedst – skrånende væk fra dig, så du kan holde håndleddene i en mere naturlig position, helt fladt eller vinklet mod dig. Med et enkelt tryk på “Fn”-tasten, ændres alle funktionstasterne (F1-F12) til deres alternative funktion, hvilket gør det enkelt at skifte mellem forhåndsdefinerede tastaturfunktioner og genveje i specifikke programmer.\nContour Design lytter altid til kundernes ønsker, og vi har derfor designet et nyt og slankt tastatur, Balance Keyboard, der fungerer perfekt sammen med RollerMouse Red og RollerMouse Free2. De er designet til at supplere hinanden både visuelt og praktisk, og sammen fremstår de som en helstøbt enhed. Når du tilføjer ArmSupport Red til din arbejdsstation, vil du hurtigt forstå, hvorfor vi kalder denne kombination for den ultimative arbejdsplads.\nDen ultimative arbejdsplads\nDen ultimative arbejdsplads maksimerer din produktivitet ved at lade dig holde hænderne tæt på tastaturet i den optimale arbejdszone. Den mindsker også risikoen for skader ved at eliminere belastning af nakke, skuldre, albuer og håndled. En RollerMouse Red foran et Balance Keyboard udfører de samme opgaver som en traditionel mus. Dens centrale placering gør det dog langt enklere at skifte frem og tilbage mellem tastatur og mus, så du kan opretholde et jævnt arbejdsflow. Når du anvender ArmSupport Red sammen med RollerMouse Red, får din overkrop ekstra støtte, hvilket gør armstøtten til det ideelle supplement til arbejdspladser, der kan justeres i højden. Den komplette pakke med Balance Keyboard, RollerMouse Red og ArmSupport Red løfter din produktivitet til et helt nyt komfortniveau.\nHvis du har spørgsmål om Balance Keyboard, kan du klikke her.


Selvkærligt vægttab - Gruppeforløb — MARIE STEENBERGER | Ernæringsekspert og Madmentor\n- DET SELVKÆRLIGE VÆGTTAB\nEn eksklusiv mad- og vægttabsgruppe med plads til kun 7 personer, hvor vi arbejder med overspisning, selvsaboterende mønstre og følelsesmæssig spisning. Vi mødes i alt 8 gange. De første 4 mødegange mødes vi med ca. to ugers mellemrum. De sidste 4 mødegange med ca. en måned i mellem. Forløbet ledes af Marie Steenberger.\nVi har kun holdstart én gang om året. Emner og dato for mødegange finder du nederst på siden.\n"Jeg vil blot sige dig ordentlig tak Marie, for denne første runde i dit umådelig varme, hjertelige, top professionelle selskab. Jeg har aldrig, som i aldrig før, mærket og forstået mig selv som de sidste 8 måneder"\n"Jeg fået ro og frihed og muligheden for at leve det liv, jeg gerne vil med mig"\n"Jeg spiser nærmest hele tiden intuitivt, uden andre kontrol end min mæthedsfornemmelse. Det er STORT"\n"Forløbet har givet mig tid til at bearbejde den forstyrrelse der har været. Jeg har fået en tro på, at jeg godt kan selv nu”\nTilmeld dig gruppeforløbet\nGruppeforløbet er et alternativ til mine personlige sessioner. Gruppen består af en eksklusiv tryg gruppe af kvinder, der kæmper med maden og/eller gerne vil tabe sig, men ønsker at tabe sig på en selvkærlig måde i en professionel setting.\nHer får du de 4 vigtigste grunde til, hvorfor et gruppeforløb kan være det helt rigtige for dig.\nDet kan være en ensom rejse at kæmpe med mad, krop og vægt.\nDet kan være svært at motivere sig selv, når man bare er sig selv.\nDu kan føle dig som den eneste der kæmper med at overspise, spise i smug og trøste dig selv med mad.\nDu kan have brug for inspiration og gode råd fra andre, der kæmper med maden og med vægten.\nI GRUPPEforløbet FÅR DU\nFællesskab, støtte og motivation ved at blive fulgt og følge andre i deres vægttabsrejse.\nDu vil opdage, at du ikke er alene, men at der faktisk er rigtig mange, der har de samme tanker og følelser som dig.\nDu vil kunne trække på andres dyrekøbte erfaringer med vægttab og sundhed.\nDu bliver holdt til ilden over 8 mødegange over en periode på 6 måneder, så du kan samle dig selv op, når motivationen er dalende.\nI gruppeforløbet har du andre du kan spejle dig i og lade dig inspirere af.\nDu er ikke alene om at gøre arbejdet, men får massiv støtte fra ligesindede og fra mig gennem coaching, rådgivning, undervisning og øvelser.\nDu bliver spejlet i dine egne mønstre og udfordringer, så du kan arbejde specifikt med dig selv og dit forhold til mad, krop og vægt.\nDu får skræddersyet indhold, som jeg udarbejder ud fra gruppens specifikke behov i form af enten pdf, lydfiler eller worksheets.\nOg så får du som noget helt særligt én personlig gratis mentor-session med mig på det tidspunkt, hvor du har allermest brug for det.\nOM 6 MÅNEDER VIL DU MED GARANTI HAVE:\nLært at tabe dig uden restriktioner.\nLært at lytte til din krop, og de signaler den sender dig, så du kan stoppe med at spise, når du er mæt.\nLært at håndtere de følelser, der fører til overspisning.\nLært at behandle dig selv med selvkærlighed og respekt.\nLært at finde madro, når tanker og følelser driver dig ud i køleskabet.\nLært at skelne mellem sult og lækkersult.\nLært at håndtere stress, så du kan komme i følelsesmæssig balance for at mærke din krop.\nI gruppeforløbet mødes vi ialt 8 gange. De første 4 mødegange mødes vi med ca. to ugers mellemrum. De sidste 4 mødegange med ca. en måned i mellem. Èn mødegang er på 3 timer og foregår i Hellerup Businesscenter.\nPå gruppeforløbet, vil du komme til, at arbejde med dig selv og dine egne mønstre sammen med andre, der kæmper med maden og vægten.\nPå møderne arbejder vi med skiftende temaer der integrerer og forankrer gode sunde vaner i hverdagen. Temaerne er:\nMøde 1. 20/8 2019, 17-20\nDet sunde kærlige vægttab – hvad er det?\nMøde 2. 9/9 2019, 17-20\nDin madhistorie - din forhindring eller din styrke? – om at bruge din historie til din fordel.\nMøde 3. 24/9 2019, 17-20\nNår mad bliver løsningen - om at blive fri af madmisbrug.\nMøde 4. 17/10 2019, 17-20\nSådan opnår du indre madro – om at få styr på maden, så den ikke styrer dig.\nMøde 5. 19/11 2019, 17-20\nFå en positiv kropsopfattelse og en stærk selvfølelse – om at slutte fred med din krop.\nMøde 6. 19/12 2019, 17-20\nStop trøstespisning – om at lære at håndtere følelser selvkærligt og uden mad.\nMøde 7. 16/1 2020, 17-20\nBrug kroppen som instrument til dit vægttab – om at lytte og respektere din kloge krop.\nMøde 8. 18/2 2020, 17-20\nTransformationen i vægttabet – om hvordan du holder fast i de gode vaner på egen hånd.\nPrisen er 1375 kroner for hver mødegang på 3 timer pr. gang. Ved tilmelding betaler du for første mødegang. Herefter trækkes beløbet automatisk på din konto efter hver mødegang.\nMl. 17.00 - 20.00\nHvis du gerne vil holdes orienteret, når næste hold starter, så skriv dig op her:\nJA TAK - Jeg vil meget gerne høre mere om gruppeforløbet det selvkærlige vægttab\nHvis du har nogle spørgsmål vedrørende gruppeforløbet, så tøv ikke med at skrive til mig her!


Experience Box Alt, hvad I har brug for til at optimere brugen af jeres mødelokalerWal\nExperience myROOMZ Find og book ledige arbejdsrum.\nBegynd din oplevelse Fra og med i dag med ROOMZ!\nAlt, hvad du behøver for at begynde at optimere brugen af dine mødelokaler\n1 ROOMZ Display Vægmontering medfølger\n1 ROOMZ Sensor Lokalesensor\nHjælp og support Op til 1 time inkluderet\nSubscription 1 år inkluderet\nIngen ledninger, installeres på få minutter\nROOMZ er den enkleste løsning, der er nemmest at installere, og som støtter og skaber fremtidens fleksible arbejdsmiljøer. ROOMZ’ produkter vil straks efter installationen hjælpe jer med at optimere brugen af delte arbejdspladser og samtidig øge effektiviteten i arbejdet og samarbejdet.\nFå mere at vide Få løsningen\nViser de rette oplysninger, på rette tid og lige der, hvor der er brug for dem. Det fjerner gætterier på gangene og lader medarbejdere booke ledige lokaler på stedet.\nFrigiver automatisk lokaler, hvis ingen møder op (ghost meetings), og giver værdifuld viden baseret på den faktiske brug af lokaler.\nEn brugervenlig webapplikation til at finde og reservere ledige arbejdsrum.\nFind og book ledige arbejdsrum\nBedre administration af jeres ressourcer\nKontormiljøer efter covid vil være anderledes. Pålidelige belægningsdata kan hjælpe til at understøtte objektive og evidensbaserede beslutninger. Som følge af restriktioner om social afstand kan bygninger ikke anvendes som før til deres fulde kapacitet, når medarbejderne vender tilbage. Jo færre ressourcer, der er til rådighed, desto bedre skal de administreres.\nStart din oplevelse med ROOMZ i dag!\n1 Box (1 Display + 1 Sensor + 1t support + 1 års abonnement)\nAlt, hvad I har brug for til at optimere brugen af jeres mødelokaler.\n569 CHF / 499 € / 479 £ 1 (eksl. moms)\nOpdag hurtigt funktionerne i myROOMZ i et demonstrationsmiljø.\nAntal mødelokaler *\nRoomz display, farve\nTeknisk konfiguration Office 365 / Exchange / Google Workspace Andre konfigurationer, såsom\nvirksomheds-Wi-Fi med certifikater eller\nWi-Fi- Infrastruktur WPA2-Personal eller -Open\nStandard Avanceret Der kan pålægges yderligere gebyrer\nBemærk: Der kræves administrationsrettigheder til bookingsystemet til opsætningen\n1) Fabrikantens foreslåede udsalgspris (MSRP), eksl. skatter og afgifter. Fuld pris beregnet med MSRP, pris for alle komponenter i boxen, inklusive teknisk support Tilbud med forbehold for tilgængelighed og begrænset til maksimalt én Box pr. kunde. * obligatoriske felter


Puerto Princesa city - Vores rejseoplevelser\nFra El Nido kørte vi i mini-bus til Puerto Princesa. Byen ligger i den sydlige del af Palawan, hvor El Nido ligger i den nordlige del. En tur der tog 6 timer. Pyh, godt vi ikke valgte en lokalbus uden vinduer.\nSelve hotellet Empire suites var rart. Ikke det vilde luksus, men dejligt endelig at få en ordentlig seng med dyne, i stedet for bare at ligge i et lagen. Vi skulle jo også kun bruge det en enkelt nat. Vi var begge blevet forkølede, så vi brugte hele aftenen på hotellet. Byen var… larmende.\nPå hovedgaden hvor vi boede, var der en masse pansrede biler. De leverede penge til bankerne. Og vagterne, ja de havde nogle store våben.\nVagter sammen med Kim


Casa Lanoi i Sirako til Bedste Pris-garanti | Agoda.com\nSe alle 5 ejendomme i Sirako.\nSirako Ioanninon, Sirako, Sirako, Grækenland, 44001 - Se på kort\nSammenkoblet deluxe-værelse (Deluxe Interconnecting Room)\nMere om Casa Lanoi\nNår du besøger Sirako, så vil du rigtigt føle dig hjemme på Casa Lanoi, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nFaciliteterne og servicen på Casa Lanoi sikrer gæster et behageligt ophold. Hotellet tilbyder familieværelse, transportservice, delt stue-/tv-område for at sikre, at gæsterne nyder deres komfortable ophold så meget som muligt.\nNyd værelsesfaciliteter i høj kvalitet under dit ophold. Nogle værelser indeholder opvarmning, fjernsyn LCD-/plasmaskærm, tekøkken, køleskab, toiletsager, der er med til at hjælpe gæster med at få ny energi efter en lang dag. Desuden sikrer hotellets væld af fritidstilbud, at du har rigeligt at foretage dig under dit ophold. Fremragende faciliteter og en utrolig beliggenhed gør Casa Lanoi til den perfekte base, hvor du kan nyde dit ophold i Sirako.\nDu bedes give Casa Lanoi besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse.\nAlle slags rejsende (28) Par (21) Rejsende alene (1) Familie med små børn (3) Familie med store børn (1) Gruppe (2)


Feriebolig Gardasøen - TOPLOTTO\nHjem/Ikke kategoriseret/Feriebolig Gardasøen\nØnsker man at komme på en spændende ferie til Italien, så kan det være en god ide at undersøge de mange forskellige muligheder, som der findes online. Her har man alletiders mulighed for at finde de rette ferieboliger, ferielejligheder og hotelværelser, som passer til ens behov. Ønsker man derfor at se nærmere på diverse ferieboliger, så er det bare med at se nærmere i dag. Man kan blandt andet finde super fine feriebolig Gardasøen, og her kan man virkelig finde en bolig til en super god pris. Se derfor nærmere på feriebolig Gardasøen i dag, og gør en rigtig god handel. Man kan se meget mere inde på dette link, som er lige her Feriebolig gardasøen. Herinde har man alletiders mulighed for at gøre en super attraktiv handel.\nØnsker man at finde den helt rette ferielejlighed ved Gardasøen, så har man alletiders mulighed ved at se nærmere på ovenstående link. Her inde kan man finde mange forskellige bud på ferielejligheder, og derfor kan man også være sikker på at finde den feriebolig, der passer til ens drømme.\nDen rette størrelse på boligen\nGår man og drømmer om en dejlig sommerferie, men endnu ikke helt ved, hvor man skal tage hen i år, så kan det være en god ide at se nærmere på ferielejlighed ved Gardasøen, for her har man alletiders mulighed for virkelig at gøre en god handel, og finde den helt rette bolig, der passer til ens ønsker.\nDer er også alletiders mulighed for at finde de bedste priser online, og derfor er det en god ide at booke over nettet. Gardasøen har så meget at byde på, og vandet er ganske klart og dejligt forfriskende. Derudover er der liv og glade mennesker, både lokale og andre turister fra hele verden. Se nærmere på Gardasøen og boliger her til din kommende ferie til sommer.


Blog - Page 2 of 2 - Norly & Friends\nBlog – Side 2 – Norly & Friends\nI disse tider står vi overfor en helt ny verden, hvor forårets og sommerens vante begivenheder pludselig bliver rykket eller aflyst, og det synes uoverskueligt, hvornår det hele mon bliver, som det var igen. Lige nu handler det om at være sammen hver for sig og at få det bedste ud af dagene. Den udskudte…\n”Godnat, sagde jeg!” Frustrationen var overvældende, og jeg så sider af min selv som forælder, som jeg skammer mig over.. Når man ikke har sovet en fuld nat – i hvad der føles som år – er man desperat og ikke den bedste udgave af sig selv. Søvnmangel er for mig, roden til alt ondt.…\nHos Norly & Friends tror vi på vores personlige godnatsange. Vi ser dem som et værktøj, der bruges i putteritualet og bringer tryghed, ro og nærvær til hele familien under den vigtige afslutning på dagen. Vi tror på dem, fordi vi selv bruger dem hjemme i vores familier og har set effekten ved første hånd. Vi…\n5 gode råd til putteritualet\nSom forældre gør vi altid, det bedste vi kan, for at vores små kan få en den vigtige trygge afslutning på dagen. Dog kender alle forældre til de aftener, hvor de små ikke kan eller vil hengive sig til søvnen, og vi som forældre føler os så trætte, at det går ind til knoglerne, mens timerne…\nHvad er slumremusikken\nSlumremusikken. De søde rolige toner der sættes på, når godnatsangen er sunget og barnet skal sove. For mange familier er slumremusikken en af de aller vigtigste dele af putteritualet. Det ved vi hos Norly & Friends. Derfor er der til hver personlige godnatsang udviklet smuk slumremusik, der har toner, der fremkalder minder om godnatsangen. Rytmen er rolig, tryg…\nHvorfor den trygge afslutning på dagen er vigtig\nVerden snurrer hurtigt rundt. Vi suser afsted på arbejde, til frisør, til afhentning af børn, på café, til skole-hjem-samtaler og meget mere. Det går stærkt, men vi kan holde til det. Det er dog ikke altid, vores børn kan følge helt med. For børn kan hektiske dage og uforudsigelige elementer i hverdagen virke som støj…\nHos Norly & Friends elsker vi at høre jeres oplevelser med den personlige godnatsang. Ikke nok med det, vi elsker selv at tage dem i brug derhjemme og opleve effekten fra første række. Vores digital konceptudvikler Anne og hendes mand Jonas havde problemer med at putte deres søn Charlie. Charlie har astmatisk bronkitis, og de…


Trump skal vælge mellem fire bøvlede veje - og uret tikker\nEn appeldomstols afgørelse har bragt konfrontationen mellem USAs præsident og landets domstole op på et nyt niveau. Trump kunne simpelthen skrotte sit dekret og skrive et nyt, lyder et bud på en juridisk farbar men måske politisk uspiselig løsning.\nFredag D. 10. FEBRUAR 2017 KL. 16:30\nEn appeldomstols afgørelse om USAs indrejseforbud gik præsident Donald Trump imod og har bragt konfrontationen mellem den amerikanske regering og retssystem op på et nyt niveau. Nu skal Trump og hans nytiltrådte justitsminister, Jeff Sessions, beslutte det næste skridt. Foto: Reuters \nBeslutningen om et indrejseforbud i USA for folk fra udvalgte lande har sendt præsident Donald Trump ud i en kompliceret konfrontation med det amerikanske retssystem.\nSituationen nåede et endnu mere højspændt niveau, efter en appeldomstol har afgjort, at Trumps dekret fortsat er annulleret trods præsidentens protester om, at domstolene politiserer imod ham.\nOVERBLIK: Forstå sagen om Donald Trumps indrejseforbud\nDommerne afgjorde, at forbuddet kolliderer med forfatningsmæssige garantier til enkelte borgere, og at regeringen ikke har sandsynliggjort en nødretssituation, der legitimerer et midlertidigt og vidtgående indgreb.\nUSAs præsident kan nu vælge mellem tre juridiske veje eller simpelthen erkende, at ordlyden i beslutningen havde alvorlige juridiske mangler og udskifte det med et nyt indrejseforbud, der er afpudset i forhold til den juridiske kritik, lyder vurderingen fra juridiske eksperter i amerikanske medier. Det kan gøre beslutningen juridisk holdbar, men det vil samtidig kunne fremstå som et markant politisk nederlag for den nyvalgte præsident og hans administration.\nDen juridiske vej kræver en hurtig manøvre for Trump-administrationen. I forvejen gælder den særligt omstridte del af indrejseforbuddet for borgere fra Syrien, Iran, Irak, Libyen, Somalia, Sudan og Yemen i 90 dage. Med udsigt til retssager og appelsager i en lang række, kan de juridiske muligheder betyde, at tiden simpelthen løber ud for forbuddet. Herefter må Trump overveje, om han vil udstede et nyt.\n»Vi ses i retten. Vores lands sikkerhed er på spil,« lød den øjeblikkelige, kampberedte reaktion på Twitter fra Trump, da en appeldomstol for delstater og regioner i det vestlige USA torsdag aften dansk tid med alle tre dommerstemmer havde fastholdt en midlertidig annullering af indrejseforbuddet ved en lavere retsinstans.\nAppeldomstol afviser at genindføre Trumps indrejseforbud\nTrump gentog senere over for journalister i Det Hvide Hus, at han »ser frem til« at bringe sagen i retten. Han kaldte domstolsafgørelsen for »en politisk beslutning« og erklærede ifølge New York Times, at administrationen »efter min mening vil have let ved« at vinde i retten.\nNogle amerikanere påpegede, at Trumps administration allerede i højeste grad er til stede i retten i sagen. Ikke meget tyder på, at den juridiske vej vil blive let, selv om Trump i modsætning til tidligere nu har sin justitsminister, Jeff Sessions, godkendt i Senatet og dermed på plads som sin rådgiver.\nDeres første overvejelse gælder, om de nu skal bringe sagen direkte for Højesteret. I øjeblikket er der kun otte højesteretsdommere, og amerikanske medier forudser, at det let kan ende med fire dommere imod fire uden en endelig afgørelse. Det vil fastholde appeldomstolens afgørelse. Det vil også kunne underbygge Trumps erklæringer om et politiseret retssystem med fire »liberale« højesteretsdommere og fire »konservative«, men Trump har selv ikke lagt skjul på, at den nylige udpegning af dommer Neil Gorsuch til Højesterets ledige plads er tiltænkt at fremme kerneværdier i den republikanske vælgerskare.\nIkke meget tyder på, at Gorsuch kan blive godkendt i tide til at deltage i en eventuel afgørelse i Højesteret. Hvis Trump-administrationen ønsker en hastebehandling, kan Højesteret ifølge New York Times fælde en afgørelse allerede næste uge. Først skal Højesteret tage stilling til, om domstolen overhovedet vil behandle præsidentens appel.\nPræsidentens og justitsministerens næste logiske overvejelse er ifølge USA Today, om sagen skal sendes tilbage til »U.S. Court of Appeals for the 9th Circuit« for at blive genbehandlet, denne gang af 11 dommere i appeldomstolen. Det vil være en uforudsigelig vej for Trump-administrationen, forudser den amerikanske avis. Appeldomstolen for det vestlige USA bliver anset for den mest liberalt indstillede i landet. De tre dommere bag torsdagens enstemmige afgørelse blev ifølge New York Times udpeget af henholdsvis præsident Barack Obama, Jimmy Carter og George W. Bush.\nMen tiden går for Trump-administrationens midlertidige indrejseforbud med retsbehandlinger og mulige nye appelsager. En mulighed er at gå tilbage til den foreløbige kerne i sagen, hvor en distrikstdommer 3. februar udsatte forbuddets gyldighed. En sådan udsættelse kan typisk kun holde et par uger, hvorefter domstolen skal tage stilling til en mere vidtgående blokering af indrejseforbuddet på ubestemt tid, mens selve retssagen om indrejseforbuddet foregår. Både delstaterne Washington og Minnesota, der har rejst sagen, samt Trump-administrationen har ifølge USA Today fået en frist frem 17. februar for at fremføre deres argumenter. Herefter skal domstolen tage stilling til, om der er grundlag for at fortsætte retssagen.\nTrumps advokat undviger domstols spørgsmål om indrejseforbud\nHvis sagen bliver afvist undervejs, forsvinder den juridiske blokering af indrejseforbuddet, men sandsynligheden taler for en retssag. Både en afgørelse om en midlertidig blokering af indrejseforbuddet under retssagen og den endelige dom kan ankes og kan i sidste ende havne hos Højesteret.\nTil sidst er der den politiske vej, der ifølge juridiske eksperter i USA er den mest lovmæssigt farbare, men som også kan indebære et smerteligt politisk nederlag og indrømmelse af, at indrejseforbuddet var uigennemtænkt.\nUforeneligt med forfatningen\nAppeldomstolen afviser ikke, at USAs præsident kan kontrollere indvandring. Afgørelsen siger derimod, at indrejseforbuddet rammer for bredt og for generelt mod enkelte landes borgere og en specifik religion, og at det ikke er foreneligt med USAs forfatning. CNNs juridiske ekspert Kayleigh McEnany påpeger, at Højesteret tidligere har fastslået, at fremmede med ønske om at komme ind i USA »ikke har nogen forfatningsmæssige rettigheder i forbindelse med den ansøgning«.\nMcEnany mener, at et nyt dekret med en formulering, der ikke omfatter udlændinge, som allerede har ophold i USA, samt udlændinge med gyldig opholdstilladelse eller statsborgerskab, vil være svært at udfordre juridisk. Appeldomstolen har kun behandlet indrejseforbuddet i dets helhed og afviser i afgørelsen at tage stilling til gyldigheden af dele af indrejseforbuddet eller senere modererede udtalelser fra Trump-administrationen. Det vil være at definere forbuddet, og det er ikke en retslig men en politisk opgave, lyder det fra appeldommerner.\nFukuyama: Jeg har aldrig oplevet nogen, der er dårligere egnet til at være præsident\nIndtil videre betyder appeldomstolens afgørelse, at indrejseforbuddet ikke gælder. Det er Trump, Sessions og deres rådgivere, der må tage det næste skridt. Trumps udtalelser tyder ikke på, at han vil opgive konfrontationen, og så må han vælge, om slagmarken skal være højesteret eller regionale domstole.\nEt aspekt af Trumps dekret er ikke blevet blokeret, skriver New York Times. Domstolsafgørelserne vedrører ikke begrænsningen i USAs modtagelse af flygtninge. Præsident Barack Obama havde indført et »loft« for USA på 110.000 årlige flygtninge. Trumps dekret sætter loftet til 50.000 flygtninge i finansåret fra oktober 2016 til oktober 2017. Omkring 34.000 flygtninge er ifølge avisen ankommet til USA i de første fire en halv måned af det tidsrum.


Assistance For Fjernelse SONAR.Ransom.M!g2 fra Windows 8 - Sadan Fjerner PC Malware\nAssistance For Fjernelse SONAR.Ransom.M!g2 fra Windows 8\nKomplet guide til Fjerne SONAR.Ransom.M!g2\nDisse browsere er også inficeret af SONAR.Ransom.M!g2\nMozilla Versions Mozilla Firefox:38.2.0, Mozilla Firefox:43.0.1, Mozilla Firefox:38.5.0, Mozilla Firefox:38.4.0, Mozilla:39, Mozilla Firefox:49, Mozilla Firefox:45.5.1, Mozilla:47.0.1, Mozilla:38, Mozilla Firefox:44.0.2\nInternet Explorer Versions IE 8:8.00.7000.00000, IE 8:8.00.7600.16385, IE 10:10.0.9200.16384, Internet Explorer 7-7.00.5730.1300, IE 8:8.00.6001.18241, Internet Explorer 8-8.00.6001.18372, IE 8:8.00.6001.18702, Internet Explorer 7-7.00.6001.1800, IE 7:7.00.6000.16386, IE 8:8.00.6001.17184, Internet Explorer 8-8.00.6001.18702, IE 7:7.00.6000.16441\nChrome Versions Chrome 56.0.2924, Chrome 55.0.2883, Chrome 58.0.3026.0, Chrome 50.0.2661, Chrome 49.0.2623, Chrome 51.0.2704, Chrome 54.0.2840, Chrome 57.0.2987, Chrome 58.0, Chrome 53.0.2785\nVed hvordan Slip af med SONAR.Ransom.M!g2 Tips til Fra Operativ system\nDen angivne artiklen har udelukkende til formål at tilbyde læsere grundlæggende viden om SONAR.Ransom.M!g2 Og tillid til at beskytte deres systemer. Før du går videre, er det bogstaveligt talt vigtigt for brugerne at altid holde en ting i tankerne om, at virusene kan kompromittere noget i Operativ system Hvor som helst og når som helst.\nVæsentlige fakta om SONAR.Ransom.M!g2\nSONAR.Ransom.M!g2 Er en forræderisk computer infektion, der har været bevidst designet af online spammere med det primære formål at tjene ulovlig fortjeneste fra nybegynder Operativ system brugere. At være i stand til at replikere ubarmhjertigt, har denne virusinfektion rapporteret at kompromittere systemets programmer og filer, ændre arbejdsproceduren for Operativ system Eller forbud mod at arbejde sammen. Det ligner flere andre malware infektioner, sædvanligvis forurener Windows 2000.\nHvordan gør det SONAR.Ransom.M!g2 Virus Find det er målene?\nMan kan utilsigtet afhente SONAR.Ransom.M!g2 På hans / hende Operativ system Selv om du er forsigtig via flere normale webaktiviteter som:\nOndsindede praksis udøvet af SONAR.Ransom.M!g2 På Operativ system\nSONAR.Ransom.M!g2 Ved at erhverve vellykket indbrud i Operativ system, Bidrager tonsvis af farlige problemer i den. Det kompromitterer systemsoftwaren eller ressourcerne. Endvidere ændrer eller deaktiverer systemets kerneprogrammer eller -funktioner. Denne virus for at forhindre sig selv at blive detekteret af brugerne anvender dens obfuscation-kapaciteter, da det muliggør trusler om at omgå scanning af antimalware-programmer. Desuden kompromitterer den data, der er gemt i pc’en, ved kopiering, sletning eller kryptering af dem. SONAR.Ransom.M!g2 Udgør stor skade for den eksisterende eksisterende browser i systemet via kapring og derefter ændre den forudindstillede indstilling. Det omfatter også potentiale til at ofre for alle de mest brugte webbrowser programmer. Hvis du holder alt dette til side, stjæler det brugerens personlige ting og senere afslører det til de kraftige onlineskørsler til uetisk formål. Det introducerer flere andre malware infektioner til pc’en via nedbrydning af potentialet i det antivirusprogram, der findes i det.\nAf hensyn til en effektiv såvel som uafbrudt pc’s erhvervserfaring er det utvivlsomt meget vigtigt for brugerne at Slip af med SONAR.Ransom.M!g2 Øjeblikkeligt fra Operativ system.\nGuiado para Jogar fora SONAR.Ransom.M!g2\nKomplet guide til Ren SONAR.Ransom.M!g2\nBedste måde at Ryd Away SONAR.Ransom.M!g2\nKlik her til Slip af med SONAR.Ransom.M!g2 Fra Operativ system\nVed hvordan Slip af med SONAR.Ransom.M!g2\nMetode 2 : SONAR.Ransom.M!g2 Afinstallation Fra vinduer Jobliste\nMetode 3 : Slip af med SONAR.Ransom.M!g2 Fra kontrolpanelet\nMetode 4 : Slip af med SONAR.Ransom.M!g2 Fra Internet Explorer\nMetode 5 : Gå til C-drev og find alle onde filer genereret af SONAR.Ransom.M!g2. Derefter Slip af med dem\nMetode 6 : Slip af med SONAR.Ransom.M!g2 Fra registreringseditoren\nI det komplette Afinstallation af SONAR.Ransom.M!g2 Fra pc’en er opstart af operativsystem i Sikker tilstand med netværk et af de mest almindelige trin. Venligst udfør nedenstående instrukser baseret på Windows 2000.\nVed hvordan Slip af med SONAR.Ransom.M!g2 Fra Windows 7/Vista\nVælg et valg af SONAR.Ransom.M!g2 Fra listen og vælg ‘Uninstall / Change’.\nVed hvordan Slip af med SONAR.Ransom.M!g2 Fra Windows 8/8.1\nVælg et valg af SONAR.Ransom.M!g2 Fra listen og derefter vælge ‘Uninstall / Change’.\nVed hvordan Slip af med SONAR.Ransom.M!g2 Fra Windows 10\nVælg SONAR.Ransom.M!g2 Og anden ukendt eller mistænkelig ansøgning, som skal hentes Slip af med Fra listen.\nSONAR.Ransom.M!g2 Afinstallation Fra Chrome 48.0.2564\nNu pa SONAR.Ransom.M!g2 and Og anden udvidelse, som skal fjernes, skal du trykke på ‘Fjern’ fra Chrome.\nSONAR.Ransom.M!g2 Afinstallation Fra Internet Explorer 7-7.00.6000.16386\nSONAR.Ransom.M!g2 Afinstallation Fra Mozilla:38.5.1\nVælg SONAR.Ransom.M!g2 Eller anden add-on, som skal fjernes. Tryk på knappen Fjern.\nSONAR.Ransom.M!g2 Afinstallation Fra Microsoft Edge\nMetode 5 : Gå til C-drev og find alle onde filer genereret af SONAR.Ransom.M!g2. Derefter Slip af med dem.\nC:\_Program Files\_Common Files\_System\_SONAR.Ransom.M!g2 .exe\nC:\_Program Files (x86)\_SONAR.Ransom.M!g2\_\nC:\_Users\_your user account\_AppData\_Roaming\_SONAR.Ransom.M!g2\nFind registreringsdatabasen tilknyttet SONAR.Ransom.M!g2 og Slip af med dem Øjeblikkeligt.\nHKEY_CURRENT_USER\_Software\_ SONAR.Ransom.M!g2 character\nTrojan\tAfinstaller SONAR.Ransom.M!g2 fra Windows 10, Fjern SONAR.Ransom.M!g2 fra Windows 10, Sadan fjernes SONAR.Ransom.M!g2, Sadan slippe af SONAR.Ransom.M!g2, Slet SONAR.Ransom.M!g2 fra Internet Explorer, Slet SONAR.Ransom.M!g2 fra Windows 10\n« Slip af med PowerStallion I Enkle Klik\nSlip af med Raccoon Stealer fra Windows 8 »